title: Pyhä järvi (Delos)

text: Järvi oli alun perin lähes täydellisen pyöreä. Kun läheiset asuinkorttelit hellenistisellä ajalla rakennettiin, satamaan johtanutta Leijonien katua levennettiin ja järveä pienennettiin, niin että siitä tuli nykyisen kaltainen eli ovaalinmuotoinen. Deloksen kaivauksia suorittaneet ranskalaiset arkeologit kuivattivat järven vuonna 1925 hyttysten levittämän malarian leviämisen ehkäisemiseksi. Nykyisin järven paikka on muusta ympäristöstä erottuva vehreämpi alue.


title: Kangasjärvi (Lempäälä)

text: Kangasjärvi on Pirkanmaalla Lempäälän Säijän Perälänkulmalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kangasjärvi on osa Pyhäjärven lähialuetta.


title: Kangasjärvi (Lempäälä)

text: Järven pituus on 150 metriä, leveys 150 metriä ja sen pinta-ala on 1,1 hehtaaria. Se sijaitsee metsämaaston soistuneessa painaumassa. Rantaviivan pituus on 400 metriä. Järveen on ohjattu suolta kuivatusojia, joista yksi ulottuu ulos painaumasta. Sen tuomat kuivatusvedet laskevat Pikku Muurajärvestä alkavaan Muuranojaan ja siinä olevaan Latikka lampeen. Lammen pohjoisrantaan kulkee polku, jonka päässä on vapaa-ajan asunto. Samalla suolla, missä järvikin on, on vielä toinen rakennus, jolle ei johda tietä.


title: Kangasjärvi (Lempäälä)

text: Järveä ympäröivät ojat on kaivettu suolle 1960-1970-luvuilla, koska ne näkyvät vasta vuoden 1975 kartassa. Pohjoisrannan asunto on tehty viimeistään vuonna 1991.


title: Luettelo Walesin linnoista

text: Tämä on luettelo Walesin linnoista. Walesia, jossa oli parhaimmillaan noin 400 linnaa, kutsutaan joskus "maailman linnapääkaupungiksi".


title: Rauli Nordberg

text: Rauli Matti Juhana Nordberg (s. 1949) on suomalainen sarjakuvantekijä. Hän on piirtänyt omia sarjakuvia ja perustanut vuonna 1985 sarjakuvien levitysyhtiön Kalletuotanto Oy (myöhemmin Laaki-Sarjat Oy). Taneli-albumeihin on sisällytetty muiden tekijöiden sarjakuvia, muun muassa Wallun eli Harri Vaalion sarjoja. Vuodesta 1990 Nordberg on tehnyt Vaalion kanssa Punaniska-sarjaa.


title: Rauli Nordberg

text: Tanelissa Nordberg kuvaa lämpimästi lapsen elämää, kun taas Sovinisti on pisteliästä rooliasenteiden kuvausta.


title: Rauli Nordberg

text: Nordberg sai vuonna 1986 sarjakuvaneuvoksen arvonimen.


title: Rauli Nordberg

text: Rauli tunnetaan myös lauluntekijänä ja hän onkin tehnyt kappaleita mm. Kuninkaantie-orkesterin levylle ja iskelmälaulajille. Kuinkaantie-orkesterille hän toimi pääasiallisena sanoittajana.


title: Risto Nuolimaa

text: Risto Olavi Nuolimaa (s. 1948) on suomalainen oikeustieteilijä. Hän oli vuosina 1988–1990 Lapin korkeakoulun oikeustieteen (taloudelliset suhteet) professori ja vuosina 1990-2012 Tampereen yliopiston kauppaoikeuden professori. Hänen tutkimuskohteensa on ollut osakeyhtiöoikeus ja myös kiinteistökauppa.


title: Risto Nuolimaa

text: Nuolimaa oli Lakimiesliiton puheenjohtaja vuoteen 2012.


title: Pikku Muurajärvi (Lempäälä)

text: Pikku Muurajärvi on Pirkanmaalla Lempäälän Nurmessa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku Muurajärvi on osa Pyhäjärven lähialuetta.


title: Pikku Muurajärvi (Lempäälä)

text: Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee korkeiden mäkien väliin muodostuneeseen laaksoon. Laakson pohjukka on soistunut järven ympäriltä. Siihen laskee oja Iso Muurajärvestä ja läheisen kivilouhimon hulevedet valuvat järvelle päin. Järven laskuoja Muuranoja lähtee järven luoteispäästä ja seuraa laakson pohjaa lähes kaksi kilometriä, kunnes se kääntyy etelään ja yhtyy Latikkaojaan. Tämä puolestaan jatkaa luoteeseen ja yhtyy Myllyojan nimisenä Säijokeen Kaakkolammin alapuolella. Järven rantaviivan pituus on 550 metriä. Louhokselle johtavalta tieltä haarautuu tie pohjoisrannalle, missä sijaitsee järven ainoa vapaa-ajan asunto.


title: Pikku Muurajärvi (Lempäälä)

text:
Vuonna 1855 julkaistussa Kalmbergin kartastossa järven nimi kirjoitettiin ”Wähä Morajärvi”.
Läheinen kalliolouhimo on perustettu vuoden 1991 jälkeen.


title: Markku Nurminen

text: Markku Ilmari Nurminen (s. 1943) on suomalainen matemaatikko. Hän on ollut Jyväskylän yliopiston tietojenkäsittelyopin professori vuodesta 1988. Hänen tutkimuskohteitaan ovat olleet systemointi ja tietojärjestelmät.


title: Haploryhmä R (Y-DNA)

text: Haploryhmä R (Y-DNA) (R-M207) on indoeurooppalaisille kansoille ominainen isälinjan haploryhmän tyyppi. Tätä haplotyyppiä tavataan nykyään mm. Euroopassa, Aasiassa, Afrikassa ja Amerikassa. Tämä haplotyyppi on kehittynyt tyypistä P1.


title: Haploryhmä R (Y-DNA)

text:
Ihmisen Y-kromosomin isälinjan haplotyyppi R irtautui tyypistä P-M45 (P1) arviolta
27000 - 19000 vuotta sitten Intiassa tai Keski-Aasiassa. P1:n jälkeläisiä. On myös intiaaneille tyypillinen
isälinjan haplotyyppi Q


title: Otto Pitkänen

text: Otto Pitkänen (s. 9. heinäkuuta 1997 Helsinki) on suomalainen jalkapalloilija, joka edustaa Kakkosessa pelaavaa Grankulla IFK:ta. Pelipaikaltaan hän on laitapuolustaja.


title: Otto Pitkänen

text: Pitkänen edusti kausina 2015 ja 2016 Klubi 04:ää yhteensä 20:ssa Kakkosen ottelussa. Syyskuussa 2016 Klubi 04 lainasi Pitkäsen loppukaudeksi Veikkausliigaan PK-35 Vantaaseen, jossa hän pelasi ensimmäisen pääsarjatason ottelunsa 9. syyskuuta joukkueen hävitessä vieraissa FC Lahdelle 0–2. Yhteensä Pitkänen pelasi syksyn aikana kuusi liigaottelua.


title: Otto Pitkänen

text: Kaudella 2017 Pitkänen edusti Grankulla IFK:ta 14:ssa Ykkösen ottelussa ja yhdessä Suomen Cupin ottelussa.


title: Haploryhmä Q (Y-DNA)

text: Haploryhmä Q (Y-DNA) (Q-M242) on intiaaneille ominainen isälinjan haploryhmän tyyppi. Sitä tavataan Pohjois-Amerikan lisäksi myös Aasiassa. Y-kromosomin haplotyyppi Q on kehittynyt aiemmasta tyypistä P1.


title: Haploryhmä Q (Y-DNA)

text: Haplotyyppi Q:n ajatellaan syntyneen Etelä-Siperiasa, ehkä Altai-vuoriston ympäristössä noin 31700-17000 vuotta sitten.


title: Menee tunteisiin

text: ”Menee tunteisiin” on suomalaisen rap-artisti Arttu Lindemanin kolmas single, jonka julkaisi 21. lokakuuta 2016 Sony Music Entertainment Finland. Kappaleen ovat tehneet Lindeman, MGI, Olli-Matti Kalliosaari, Kalle Mäkipelto ja Simo Pirhonen.


title: Menee tunteisiin

text: Kappale debytoi Suomen virallisen singlelistan sekä Striimatuimmat-listan piikkipaikalla, ja se nousi latauslistan sijalle 5.


title: Haploryhmä I (Y-DNA)

text: Haploryhmä I (Y-DNA) (I-M170) on isälinjan haploryhmän tyyppi, joka on melko yleinen Euroopassa. Tämä haplotyyppi on kehittynyt tyypistä IJ luultavasti Lähi-Idässä. Länsisuomalaisilla esiintyy paljon haplotyyppiä I1.


title: Haploryhmä I (Y-DNA)

text: Isälinjan haploryhmän tyyppi I lienee kehittynyt Lähi-idässä, josta se on saapunut Eurooppaan arviolta 35 000 vuotta sitten. Haploryhmän I:n edeltäjiä olivat IJ ja IJK.


title: Haploryhmä I (Y-DNA)

text: Tunnetuimmat alaryhmät ovat Skandinavialle tyypillinen I1 (I1-M253) ja Balkanille sekä Sardinialle tyypillinen I2 ("I1b", I1-M253).


title: Haploryhmä J (Y-DNA)

text: Haploryhmä J (Y-DNA) ( J-M304) on Länsi-Aasialle tyypillinen isälinjan haploryhmän tyyppi.


title: Haploryhmä J (Y-DNA)

text: Haploryhmä J:n ajatellaan olevan peräisin noin 48000 vuoden takaa. Se syntyi haploryhmästä IJ, niin kuin sen sisarryhmä I.


title: Haploryhmä J (Y-DNA)

text: Alaryhmiä on ainakin nämä


title: Aito Ojala

text: Aito Ilmo Ojala (s. 1926) on suomalainen tekniikantutkija. Hän on ollut vuodesta 1989 Lappeenrannan teknillisen yliopiston energiatalouden professori. Hänen tutkimuskohteitaan ovat olleet turbiinit ja voimalaisoppi.


title: Aito Ojala

text: Ojalan veli oli kirjallisuudentutkija Aatos Ojala.


title: Matti Ojala

text: Matti Juhani Ojala (s. 1944) on suomalainen kotieläintutkija. Hän on ollut Helsingin yliopiston kotieläinten jalostustieteen professori vuodesta 1990.


title: Cannero Riviera

text: Cannero Riviera on kunta Pohjois-Italiassa Verbano-Cusio-Ossolan maakunnassa Piemonten alueella. Canneron naapurikunnat ovat Aurano, Brezzo di Bedero, Cannobio, Germignaga, Luino, Oggebbio ja Trarego Viggiona.


title: Loreglia

text:
Loreglia on kunta Pohjois-Italiassa Verbano-Cusio-Ossolan maakunnassa Piemonten alueella.
Loreglia naapurikunnat ovat Casale Corte Cerro, Germagno, Ornavasso, Quarna Sopra ja Valstrona.


title: Haploryhmä A (Y-DNA)

text:
Haploryhmä A (Y-DNA) on vanhin tunnettu haploryhmä, jonka edeltäjä oli
isälinjan Aatami. Haploryhmä A on yleisin Afrikan Namibiassa ja Sudanissa.


title: Ville Toivonen

text: Ville Toivonen on suomalainen televisioalan vaikuttaja ja entinen juontaja. Hän on toiminut syksystä 2015 Nelosen kanavapäällikkönä. Aiemmin hän on työskennellyt myös Jimin, Livin ja Subin kanavapäällikkönä sekä musiikkikanava The Voicen tuottajana.


title: Ville Toivonen

text: Toivonen toimi 2000-luvun alussa juontajana ja/tai toimittajana MoonTV:n klubimusiikkiohjelma "Nousussa", MTV3:n nuortenohjelma "Jyrkissä", Subtv:n makasiiniohjelma "Sessionsissa" ja MTV3:n "Viihdeuutisissa".


title: Deceiver of the Gods

text: Deceiver of the Gods on ruotsalaisen metalliyhtye Amon Amarthin yhdeksäs studioalbumi. Se julkaistiin 25. kesäkuuta 2013 levymerkillä Metal Blade Records. "Deceiver of the Gods" on teema-albumi ja tarina skandinaavisen mytologian puolijumalasta Lokista.


title: Deceiver of the Gods

text: Albumi ylsi Suomen virallisen listan sijalle 12. Yhdysvalloissa se nousi Billboard 200 -listan sijalle 19.


title: Deceiver of the Gods

text: Albumi sai hyvän vastaanoton. Arvosteluja keräävän Metacriticin mediaaniarvio albumille on 67/100, mikä perustuu seitsemään ammattilaisarvioon. Soundin Marko Säynekoski antoi albumille neljä tähteä viidestä. Hän sanoi albumin olevan johdonmukaisesti etenevä kokonaisuus, vahva perusalbumi, jonka elementit ovat kohdallaan. Myös Kaaoszinen arvioija piti albumia onnistuneena ja taattuna Amon Amarthina.


title: Gary Holt

text: Gary Wayne Holt (s. 4. toukokuuta 1964 Richmond, Kalifornia) on yhdysvaltalainen San Franciscon lahden ympäristöstä kotoisin oleva kitaristi. Hänet tunnetaan parhaiten thrash metal -yhtye Exoduksen kitaristina ja pääasiallisena lauluntekijänä. Vuodesta 2013 asti Holt on soittanut thrash metal -yhtye Slayerissä, jossa hän korvasi vuonna 2013 kuolleen Jeff Hannemanin. Holtin suosikkiyhtyeitä sekä vaikuttajia ovat olleet muun muassa Motörhead, Venom, Judas Priest ja Iron Maiden.


title: Gary Holt

text: Holt kayttää ESP:n kitaroita. Vuodesta 2014 hän on käyttänyt Signature Eclipse -mallia. Aikaisemmin Holt on käyttänyt myös Ibanezin ja Jacksonin kitaroita.


title: Gary Holt

text:
Exodus
Slayer
Asylum
Destruction
Heathen
Hypocrisy
Laughing Dead
Metal Allegiance
Panic
Tantara
Under
Warbringer
Witchery


title: Kultakutri (veistos)

text: Kultakutri on kuvanveistäjä Matti Hauptin marmoriin veistetty alaston, kivellä seisova nuori naishahmo, joka kannattelee molemmin käsin pitkiä hiuksiaan. Veistoksesta tehtiin toinen samanlainen vuonna 1952, mutta se on valettu pronssiin. Tampereen kaupunki osti molemmat veistokset Winterin lahjoitusrahaston varoilla ja kaupunginhallituksen varamäärärahalla.


title: Kultakutri (veistos)

text: 175 cm korkea pronssiveistos sijoitettiin Pyynikillä Joselininniemessä olevaan pieneen lampeen 13. toukokuuta 1953. Uuden sijoituspaikan se sai 29. syyskuuta 2016 Tammerkosken Konsulinsaaressa oltuaan tätä ennen muutaman vuoden Tampereen museoiden varastossa. "Kultakutri" on kiinnitetty luonnonkivijalustaan, joka on suurempi kuin Pyynikillä ollut jalusta. Lisäksi patsaan ympärillä on kivisommitelma, joka on saanut innoituksen Topeliuksen Kultakutri-sadusta.


title: Iso Muurajärvi

text: Iso Muurajärvi on Pirkanmaalla Lempäälän Nurmessa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Iso Muurajärvi on osa Pyhäjärven lähialuetta.


title: Iso Muurajärvi

text: Järven pituus on 500 metriä, leveys 350 metriä ja sen pinta-ala on 7,0 hehtaaria. Se sijaitsee Muuransuon pohjoisosassa Muurajärvenkolun itäpuolella. Siihen on kaivettu kahdeksan suo-ojaa, joista yksi toimii järven laskuojana. Laskuoja päättyy puolen kilometrin päässä alavalle suolle, joka reunustaa Pikku Muurajärveä. Rantaviivan pituus on 1,6 kilometriä. Rannoille on rakennettu kaksi vapaa-ajan asuntoa, joille johtaa metsätiet eri suunnista.


title: Iso Muurajärvi

text: Vuonna 1855 julkaistussa Kalmbergin kartastossa järven nimi kirjoitettiin ”Iso Morajärvi” . Ensimmäiset tiet johtivat järveä ympäröiviin metsiin vasta vuoden 1980 kartassa. Kahdesta asunnosta pohjoisin näkyi vuoden 1991 kartassa ja toinen valmistui sen jälkeen.


title: Mies ja nainen

text: Mies ja nainen viittaa seuraaviin:Se voi viitata myös:


title: Jomsviking

text: Jomsviking on ruotsalaisen metalliyhtye Amon Amarthin kymmenes studioalbumi. Se julkaistiin 25. maaliskuuta 2016 levymerkillä Metal Blade Records. Albumi on konseptialbumi, joka kertoo tarinan jaarlin miesten sieppaamasta päähenkilön ihastuksesta, minkä myötä sankari syyllistyy murhaan, joka johtaa pakenemiseen, lainsuojattomuuteen ja Jomsviikingeiksi kutsuttuihin palkkasotureihin liittymiseen.


title: Jomsviking

text: Albumi debytoi Suomen virallisen listan sijalla 4. Yhdysvalloissa se nousi Billboard 200 -listan sijalle 19.


title: Jomsviking

text: Albumi sai hyvän vastaanoton. Albumiarvosteluja keräävän Metacriticin arvio albumille on 79/100, joka perustuu viiteen ammattilaisarvioon. Kaaoszinen Tuomas Saari antoi albumille arvosanaksi 8/10. Hän sanoi albumin olevan näyttävä ja jopa vaikuttavampi kuin kaksi edeltäjäänsä. Soundin Salla Harjula antoi albumille kolme tähteä viidestä. Hän sanoi albumin olevan hyvä mutta yllätyksetön, vaikka Doro Peschin vierailu albumilla on piristävä elementti.


title: Return to the Crypts

text: Return to the Crypts on suomalaisen death metal -yhtye Mörbid Vomitin kokoelma-albumi, joka julkaistiin 5. toukokuuta 2015 levymerkillä Blast Head Records. Kappaleet on julkaistu aiemmin yhtyeen vuoden 2012 demolla sekä vuoden 2013 EP:llä "I Breathe Hell".


title: The Outcome of Anxiety

text: The Outcome of Anxiety on tuusulalaisen thrash metal -yhtye Nailed Coilin esikoisalbumi, joka julkaistiin vuonna 2012 levymerkillä Inverse Records.


title: The Outcome of Anxiety

text: Verkkomedia Imperiumin Sami Kontio antoi albumille arvosanan 6+/10. Hän piti albumia kohtalaisen monipuolisena, hyviä riffejä ja satunnaisia koukkuja sisältävänä albumina, joka sortuu kuitenkin yleisilmeeltään yksitoikkoisuuteen.


title: Poldark

text: Poldark on BBC:n vuodesta 2015 lähtien tuottama draamasarja, joka perustuu Winston Grahamin samannimiseen kirjasarjaan. Televisiosarjan tapahtumat sijoittuvat 1700-luvun lopun Britanniaan. Sarjan päähenkilö on kapteeni Ross Poldark, joka palaa Yhdysvaltain vapaussodasta kotiin pieneen englantilaiseen kaivoskylään.


title: Poldark

text: Kirjasarja, jonka romaaneja julkaistiin vuosina 1945–2002, on sovitettu kahdesti televisiosarjaksi. Ensimmäinen sovitus "Poldark" on vuodelta 1975, ja se oli Britannian suosituimpia televisiosarjoja. Tuolloin pääosaa esitti Robin Ellis, joka esiintyy myös sivuosassa uudessa televisiosarjassa. Uusi televisiosarjakin on ollut menestys, sillä ennen toisen kauden alkua BBC ilmoitti, että sarjasta tehdään myös kolmas kausi. Kolmas tuotantokausi esitetään vuonna 2017.


title: Poldark

text: Sarjaa alettiin esittää Suomessa Yle TV1:llä 4. lokakuuta 2016. Jo sitä ennen sarjan ensimmäinen tuotantokausi oli julkaistu Suomessa DVD:lle joulukuussa 2015.


title: Poldark

text: Vuonna 1783 kapteeni Ross Poldark palaa Yhdysvaltain vapaussodasta kotiinsa pieneen kaivoskylään Cornwallissa, Englannissa. Kaikki ovat kuvitelleet Rossin kuolleen sodassa, ja hänen rakastettunsa Elizabeth on kihlautunut Rossin serkun Francisin kanssa. Poissaolon aikana Rossin isä on kuollut ja jättänyt perheen tilukset ja liikeasiat rempalleen. Ross ei aio luovuttaa vaan haluaa elvyttää isältään perimänsä kaivoksen. Hän nai Demelza Carnen, köyhän tytön, ja alkaa vähitellen toipua Elizabethin menetyksestä. Rossin menestyksen tiellä on hänen arkkivihollisensa, pankkiiri George Warleggan, joka yrittää kaikin keinoin päästä eroon Rossista.


title: Sortanlahti

text: Sortanlahti () on lahti Laatokan rannalla. Se oli myös Pyhäjärveen kuuluva kylä ja on edelleen Konevitsaan kulkevien laivojen lähtösatama. Sortanlahti sijaitsee Käkisalmen piirissä, hiekkatien päässä noin 35km Käkisalmesta etelään. Nykyisin se on Sakkolan maalaiskuntaan () kuuluva maaseututaajama.


title: Sortanlahti

text: Sortanlahti oli jo Suomen kaudella satamana tärkeä. Ruostuneiden laivanromujen vierestä lähtee vuorolaiva Konevitsaan kerran viikossa, ja matka saarelle kestää noin tunnin. Joissakin laivoissa on ongelmia: aallot voivat kastella matkustajia, eivätkä kaikki matkustajat ehkä saa suojaa sateen sattuessa.


title: Sortanlahti

text: Suomen kaudelta periytyvä 325-metrinen aallonmurtaja on säilynyt, mutta Neuvostoliiton-aikainen rakennuskanta ei.


title: Sortanlahti

text: Talvisodan aikana Sortanlahti toimi Karjalan kannaksen lohkon esikuntana.


title: Harry Brown

text: Harry Brown voi tarkoittaa ainakin seuraavia:


title: Ašantien perinteiset rakennukset

text: Ašantien perinteiset rakennukset ovat 13 savirakenteista taloa Kumasin lähellä Ghanassa. Ne ovat viimeiset jäljellä olevat rakennukset ašantien oman valtion kukoistuskaudelta. Talot muodostavat Unescon maailmanperintökohteen vuodesta 1980.


title: Ašantien perinteiset rakennukset

text: Talot sijaitsevat sisäpihojen ympärillä. Ne on rakennettu puusta, savesta, oljesta ja bambusta, ja niissä on aikaisemmin ollut olkikatto. Värikkäitä seiniä koristavat ornamentaaliset kohokuviot. Kuvioilla on symbolisia merkityksiä. Kattorakenteiden materiaalina käytettiin kahta trooppista puulajia, Hippocrates africana ja Hippocrates rowlandii, jotka kestävät hyvin termiittien hyökkäyksiä.


title: Ašantien perinteiset rakennukset

text: Tämäntyyppisiä rakennuksia oli runsaasti Kumasin alueella, mutta suurin osa niistä tuhoutui Britanniaa vastaan käydyissä sodissa vuosina 1806-1901. Baden-Powell poltti kuninkaallisen mauseoleumin. Jäljellä olevista taloista suurin osa on alle sata vuotta vanhoja.


title: Ašantien perinteiset rakennukset

text: Rakennuksia käytetään edelleen uskonnollisiin tarkoituksiin kuten jumalten kanssa keskuteluun.


title: Pietisen tehtaan kahakka

text: Pietisen tehtaan kahakka oli Viipurissa toimineessa Pietisen puusepäntehtaassa 19. tammikuuta 1918 tapahtunut paikallisen suojeluskunnan ja punakaartin välinen aseellinen yhteenotto. Sitä on pidetty myös Suomen sisällissodan todellisena alkuna, vaikka varsinaisesti sodan katsotaan käynnistyneen vasta 27. tammikuuta. Välikohtaus sai alkunsa kun punaiset tekivät tarkastusta suojeluskuntalaisten asevarastona toimineeseen rakennukseen, jolloin yksi punakaartilainen sai surmansa. Tilannetta seurasi piiritys, joka huipentui laukaustenvaihtoon ja valkoisten pakenemiseen rakennuksesta. Tapahtumia seuranneina päivinä tilanne Viipurin läänissä laajeni nopeasti sisällissodaksi.


title: Pietisen tehtaan kahakka

text: Muun Suomen tapaan yhteiskunnallinen tilanne oli myös Viipurissa kiristinyt syksyn 1917 yleislakosta lähtien. Samalla työläiset ja porvaristo perustivat omia aseellisia kaartejaan. Viipurin työväen järjestyskaarti (myöh. punakaarti) perustettiin pari viikkoa ennen lakon alkua ja siihen kuului noin 4 000 miestä. Suojeluskunta oli aloittanut toimintansa jo kesäkuussa, mutta jäi vahvuudeltaan paljon pienemmäksi, eikä siinä ollut kuin joitakin satoja jäseniä. Sodan näyttäessä jo ilmeiseltä tammikuussa 1918, muodostui strtegisesti tärkeän Viipurin hallinta merkittäväksi molemmille osapuolille.


title: Pietisen tehtaan kahakka

text: Tilanne Karjalassa kärjistyi entisestään 18. tammikuuta, kun suojeluskuntalaiset takavarikoivat Taavetissa työväen järjestyskaartin Mikkeliin matkalla olleesta asejunasta 70 kivääriä ja 10 000 patruunaa. Vuorokautta myöhemmin he saivat selville, että Pietarista on tulossa uusi asejuna. Punaiset puolestaan alkoivat Viipurissa etsimään suojeluskuntalaisten aseita, estääkseen heitä kaappaamasta myös tätä junaa. Punaiset saivat lopulta selville, että asevarasto oli kansanedustaja Matti Pietisen omistamassa puusepäntehtaassa, joka sijaitsi Linnoituksen kaupunginosassa Aleksanterinkadun (myöh. Karjalankatu) ja Keisarinkadun (myöh. Luostarinkatu) kulmauksessa. Rakennus on edelleen olemassa.


title: Pietisen tehtaan kahakka

text: Sisällissodan valkoisiin lukeutuneen toimittaja Simo Erosen mukaan suojeluskuntalaiset olivat 19. tammikuuta hankkineet 140 japanilaista sotilaskivääriä, joista suurin osa oli viety maaseudulle ja 40 kätketty Pietisen tehtaalle. Asiasta vihiä saanut työväen järjestyskaarti teki tehtaalle tarkistuksen noin puoli yhdentoista aikaan illalla. Erosen kertomuksen mukaan paikalla oli tuolloin kaksi yövartijaa sekä neljä muuta suojeluskuntalaista. Heidän johdossaan oli jääkäri Kalle Mata, joka samalla suoritti hälytyksen Viipurin suojeluskunnan päämajaan jääkäriluutnantti Woldemar Hägglundille. Järjestyskaartilaisten 30 miehen ryhmä meni rakennukseen sisään takakautta ja alakerran tarkistettuaan siirtyivät kohti yläkertaa, jolloin jääkäri Mata ampui pistoolillaan ensimmäisenä portaita nousseen viilari August Anderssonin.


title: Pietisen tehtaan kahakka

text: Muut punaiset pakenivat tämän jälkeen tehtaalta ja piirittivät sen hankittuaan ensin lisävoimia. Osapuolten välille syntyi kiivasta laukaustenvaihtoa. Parin tunnin kuluttua paikalle saapui jääkäri Väinö Strömbergin johtamana nelisenkymmentä suojeluskuntalaista, jotka eivät kuitenkaan päässeet tehtaan läheisyyteen venäläisen sotaväen estettyä heitä. Suojeluskuntalaiset päättivät hajaantua ja antoivat tehtaassa olleille käskyn toimia oman harkintansa mukaan. Laukaustenvaihto jatkui vielä seuraavana päivänä, mutta lopulta suojeluskuntalaiset onnistuivat lopulta murtautumaan saartoketjun läpi. Yksi haavoittunut kuitenkin tuupertui lumihankeen ja jäi punaisten vangiksi. Lisäksi tulitaistelun aikana oli saanut surmansa konttoristi Jarl Illukka. Punakaartilaisista haavoittui vakavimmin 47-vuotias sekatyömies Antti Tenhunen, joka menehtyi vammoihinsa 29. tammikuuta. Aseiden etsinnät ja suojeluskuntalaisten pidätykset jatkuivat myös välikohtauksen jälkeen ja seuraavana aamuna Kelkkalan kaupunginosasta löytyi vielä suojeluskuntalaisten tiedustelijoina kiinni jääneiden konttoristien Torsten Åbergin ja Onni Naukkarisen ruumiit. Pietisen tehtaalta punaiset saivat Erosen mukaan haltuunsa kiväärien lisäksi kaksi konekivääriä sekä käsikranaatteja.


title: Pietisen tehtaan kahakka

text: Pietisen kahakan jälkeen kummatkin osapuolet antoivat Viipurin läänissä liikekannallepanon. Seuraavana aamuna Viki Ripatin johtama Lappeenrannan työväenkaarti lähti junalla Taavettiin hakemaan takaisin suojeluskuntalaisille pari päivää aikaisemmin menetettyjä aseita. Taavetin kahakassa sai surmansa jääkäri Lauri Pelkonen, josta näin tuli ensimmäinen sisällissodan aikana kaatunut jääkäri. Myös yksi Ripatin miehistä kuoli. Tämän välikohtauksen jälkeen Lappeenrannassa ilmestynyt "Kansan Ääni" uutisoi tapahtumat jo otsikolla "”Kansalaissota on alkanut!”".


title: Pietisen tehtaan kahakka

text: Viipurin suojeluskunta puolestaan yritti ottaa koko Viipurin hallintaansa 23. tammikuuta. Heidan tarkoituksenaan oli saada liikkeelle tuhansia miehiä, mutta lopulta kokoontumispaikaksi sovittuun Hiitolaan saapui vain viitisensataa huonosti aseistautunutta suojeluskuntalaista. He saivat vallattua Viipurin rautatieaseman, mutta punaisten koottua omat joukkonsa, joutuivat suojeluskuntalaiset lopulta pakenemaan Venäjänsaaren kautta Antreaan. Tapahtumat merkitsivät samalla kesäkuussa 1917 perustetun Viipurin ensimmäisen suojeluskunnan toiminnan loppua ja sen jatkajaksi perustettiin uusi suojeluskunta vielä helmikuun aikana.


title: NBA-kausi 2016–2017

text: NBA-kausi 2016–2017 oli NBA-koripallosarjan 71. kausi. Runkosarja alkoi 24. lokakuuta 2016 ja päättyi 12. huhtikuuta 2017, jonka jälkeen käynnistyivät pudotuspelit.V=voitot, H=häviöt, V%=voittoprosentti, *=divisioonansa voittaja


title: Jussilanjärvi

text: Jussilanjärvi on Pirkanmaalla Vesilahden Laukossa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Jussilanjärvi on osa Pyhäjärven lähialuetta.


title: Jussilanjärvi

text: Järven pituus on 250 metriä, leveys 100 metriä ja sen pinta-ala on 1,2 hehtaaria. Se sijaitsee kahden mäen välisessä notkossa peltoalueen eteläpuolella. Siihen laskee kaksi lyhyttä pelto-ojaa ja sen oma laskuoja lähtee pohjoisrannasta ja laskee 650 metrin päässä Pyhäjärven Vakkalanselkään. Rantaviivan pituus on 500 metriä. Järven eteläranta on metsämaata ja pohjoisranta peltoa. Lämpi on autio, vaikka sen lähiympäristössä sijaitsee kaksi maatilaa. Järvelle ei johda teitä.


title: Jussilanjärvi

text: Vuoden 1954 peruskartan mukaan järveä ympäröivä suoalue oli nykyistä laajempi. Siitä on vuosien aikana nostettu turvetta ja samalla suon reunaa on raivattu pelloksi.


title: Pteridiini

text: Pteridiini (CHN) on heterosyklinen aromaattinen orgaaninen yhdiste. Monilla sen johdannaisilla on biologista merkitystä. Pteridiinin rakenteessa pyratsiinirengas on fuusioitunut pyrimidiinirenkaan kanssa.


title: Pteridiini

text: Huoneenlämpötilassa pteridiini on keltaista kiteistä ainetta. Valon vaikutuksesta yhdiste muuttuu väriltään vihreäksi. Pteridiini liukenee hyvin veteen ja etanoliin. Alennetussa paineessa yhdiste sublimoituu ennen sulamispistettään.


title: Pteridiini

text: Pteridiiniä voidaan valmistaa glyoksaalin ja 4,5-diaminopyridiinin välisellä kondensaatioreaktiolla.


title: Jussi Riihelä

text: Jussi Antero Riihelä (s. 25. lokakuuta 1960, Lahti) on suomalainen entinen 400 ja 800 metrin juoksija. Riihelä voitti Kalevan kisoissa 800 metrin juoksussa SM-hopeaa vuonna 1984. Hän voitti myös halli-SM-hopeaa vuonna 1986. Lahden Ahkeraa edustanut Riihelä voitti 4 x 400 metrin viestijuoksussa SM-kultaa 1984 ja hopeaa 1983 sekä 4 x 800 metrin viestijuoksussa kultaa 1983 ja pronssia 1984. Riihelää valmensi Jukka Härkönen.


title: Charlotte Flair

text: Charlotte Flair (oik. Ashley Fliehr, s. 5. huhtikuuta 1986 Charlotte, Pohjois-Carolina) on yhdysvaltalainen showpainija.


title: Charlotte Flair

text: Charlotte Flair on showpainija Ric Flairin tytär. Hän aloitti oman painiuransa vuonna 2012 "WWE NXT:ssä", WWE:n ”farmisarjassa”, ja tunnettiin alun perin pelkästään nimellä Charlotte. Hänen ensimmäinen televisioitu ottelunsa esitettiin 18. heinäkuuta 2013. Siinä hän kohtasi ja voitti Bayleyn. 29. toukokuuta 2014 Charlotte voitti NXT:n naisten mestaruuden (NXT Women's Championship) kahdeksan naisen turnauksen loppuottelussa, joka käytiin NXT TakeOver -tapahtumassa. Vastustajanaan hänellä oli Natalya. Hän oli mestari 11. helmikuuta 2015 asti, jolloin hävisi Sasha Banksille -tapahtumassa käydyssä Fatal 4-Way -ottelussa, johon osallistuivat heidän lisäkseen Bayley ja Becky Lynch.


title: Charlotte Flair

text: Charlotte debytoi WWE:n päärosterissa 13. heinäkuuta 2015, jolloin hän esiintyi "WWE Raw" -ohjelmassa. Hän oli tuolloin osa Team PCB:tä yhdessä Paigen ja Becky Lynchin kanssa. 20. syyskuuta 2015 Charlotte voitti WWE:n diivojen mestaruuden (WWE Divas Championship) Night of Champions -tapahtumassa käydyssä ottelussa Nikki Bellaa vastaan. Hän jatkoi mestarina myös sen jälkeen, kun huhtikuussa 2016, Wrestlemania 32 -tapahtuman yhteydessä, mestaruuden nimeksi palautettiin WWE:n naisten mestaruus (WWE Women's Championship).


title: Charlotte Flair

text: Heinäkuussa 2016 WWE:n päärosterin ottelijat jaettiin uudelleen ohjelmien "Raw" ja "SmackDown" kesken. Charlottesta tuli "Raw'n" ottelija ja hänen hallussaan olleen mestaruuden nimeksi muuttui "Raw Women's Championship". Hänen ensimmäinen mestaruuskautensa kesti 25. heinäkuuta 2016 asti, jolloin Sasha Banks voitti hänet Battleground-tapahtuman jälkeisessä "Raw"-jaksossa. Charlotte voitti mestaruuden Banksiltä takaisin 21. elokuuta 2016, mutta hävisi sen uudelleen 3. lokakuuta 2016.


title: Charlotte Flair

text: Ashley Fliehr on harrastanut lentopalloa. High school -aikoinaan hän toimi koulunsa joukkueen kapteenina ja joukkue voitti kahdesti osavaltionsa mestaruuden. Fliehr työskenteli ennen painiuraansa personal trainerina.


title: Charlotte Flair

text: Fliehr on ollut kahdesti naimisissa, Riki Johnsonin kanssa vuonna 2010 ja showpainija Thomas ”Bram” Latimerin kanssa vuosina 2013–2015.


title: Paretskoi

text: Paretskoi on suomalainen suku, joka on lähtöisin Raja-Karjalan Salmista Hiivan kylästä. Karjalankielinen sukunimimuoto Paretskoi tulee ilmeisesti venäläismuodosta "Paretschkin" (myös kirjoitusasu "Parotschkin"), joka pohjautunee karjalaisortodoksiseen ristimänimeen, kuten Parissa / Porissa ("Boris") tai Parkko / Parkku ("Parfenij"). Nimen lopputavu -oi on tyypillinen karjalan kielen deminutiivimuoto.


title: Kiinan ja Albanian välirikko

text: Kiinan ja Albanian välirikolla tarkoitetaan Kiinan kansantasavallan ja Albanian sosialistisen kansantasavallan suhteiden katkeamista 1970-luvulla.


title: Kiinan ja Albanian välirikko

text: Kommunistit ottivat Albaniassa vallan vuonna 1946 kenraali Enver Hoxhan johdolla. Maa solmi läheiset suhteet Neuvostoliiton ja vuonna 1949 perustetun Kiinan kansantasavallan kanssa. Kun Neuvostoliitto vuonna 1956 sanoutui irti stalinismista, Albania ja Kiina syyttivät sitä revisionismista ja puolustivat marxilais-leniniläisiä periaatteita, joiden oikeaoppista tulkintaa maat katsoivat edustavansa. Neuvostoliittolaiset asiantuntijat poistuivat Albaniasta ja tilalle tuli kiinalaisia.


title: Kiinan ja Albanian välirikko

text: Kiinan ja Albanian suhteet alkoivat kuitenkin 1970-luvun alussa heikentyä ja erimielisyydet kasvaa Yhdysvaltain presidentti Richard Nixonin Kiinan vierailun (1972) jälkeen. Albanian johtaja Enver Hoxha näki vierailun sekä Maon kehittämän "Kolmen maailman teorian" osoituksena Kiinan alistumisesta Yhdysvaltalaiselle imperialismille sekä "proletaarisen internationalismin" eli kommunistimaiden keskinäisen yhteistyön hylkäämiselle. Kolmen maailman teoria julkistettiin vuonna 1974. Sen mukaan Yhdysvallat ja Neuvostoliitto ovat ensimmäinen maailma, useimmat länsimaat toinen maailma ja useimmat Afrikan, Aasian ja Latinalaisen Amerikan maat kolmas maailma. Tämän teorian avulla puolusteltiin Kiinan yhteistyötä Yhdysvaltojen kanssa.


title: Kiinan ja Albanian välirikko

text: Välirikon takia Kiina katkaisi kauppasuhteensa Albaniaan 1978 ja Albania jäi ulkopoliittisesti eristäytyneeksi, puhdasta marxilais-leniniläistä politiikkaa noudattavaksi maaksi vuoteen 1989 asti. Hoxhan kuolema vuonna 1985 oli ensimmäinen askel eristäytymisen loppua kohti.


title: Sorrinlampi

text: Sorrinlampi on Pirkanmaalla Vesilahden Hinsalassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Sorrinlampi on osa Pyhäjärven lähialuetta.


title: Sorrinlampi

text: Lammen pituus on 250 metriä, leveys 150 metriä ja sen pinta-ala on 2,6 hehtaaria. Lampi sijaitsee Hinsalan niemellä peltojen ympäröimänä. Sen lähiympäristö on painamua, jossa lampi on suokaistaleen ympäröimänä. Lampeen tulee vain yksi tulo-ojia ja sen laskuoja lähtee lammen eteläpäästä ja laskee kilometrin jälkeen Pyhäjärven Laukonselällä Savistenlahteen. Lammen rantaviivan pituus on 650 metriä. Lampi on kasvamassa umpeen ja siinä on vahva vesikasvilluusvyöhyke rannan vieressä. Lampi on autio eikä lammelle johda teitä. Lammesta noin 200 metrin päässä kulkee yhdystie 13761.


title: Sorrinlampi

text: Vuonna 1954 julkaistussa peruskartassa lammen etelärannan suolta on nostettu turvetta. Turpeennostosta jäi muistoksi lammikko, joka näkyi vielä vuoden 1991 kartassa.


title: Linnamäki (täsmennyssivu)

text: Linnamäki tai Linnanmäki voi tarkoittaa seuraavia:


title: Lamminjärvi (Lempäälä)

text: Lamminjärvi on Pirkanmaalla Lempäälän Nurmissa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Lamminjärvi on osa Pyhäjärven lähialuetta.


title: Lamminjärvi (Lempäälä)

text: Järven pituus on 250 metriä, leveys 200 metriä ja sen pinta-ala on 2,8 hehtaaria. Lampi sijaitsee Nurmin taajaman koillispuolella peltoalueen keskellä. Lamminjärven läpi virtaa Kiikonoja, mikä tekee Lamminjärvestä läpivirtausjärven. Kiikonoja on Siisjärven laskuoja. Sillä ei näytä kartan mukaan olevan muita tulo-ojia. Kiikonoja laskee vajaa kilometrin päässä Pyhäjärven Toutosessa olevaan Hiivalahteen. Järven rantaviivan pituus on 750 metriä. Ranta on soistunutta rantavyöhykkeessä ole rakennuksia. Rantaan ei myöskään johda teitä, mutta 100 metrin päässä kulkee järven itäpuolella kylätie.


title: Lamminjärvi (Lempäälä)

text: Vuonna 1855 julkaistussa Kalmbergin kartastossa järven nimi kirjoitettiin ”Kokkilampi”. Siihen laskee pohjoisesta oja, joka on ”Iso Oisjärven” laskuoja.


title: Lamminjärvi (Lempäälä)

text: Vuoden 1954 peruskartassa järven länsirantaan on merkitty suuri turpeenottopaikka. Sitä on hyödynnetty ilmeisesti vuoteen 1975 kartantekoon asti, sillä siinä on koko järven rantavyöhyke merkitty käytetyksi turpeenottoalueeksi.


title: Siisjärvi

text: Siisjärvi on Pirkanmaalla Lempäälän Nurmessa, mutta kuitenkin lähempänä Kiviahoa, sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Siisjärvi on osa Pyhäjärven lähialuetta.


title: Siisjärvi

text: Järven pituus on 500 metriä, leveys 150 metriä ja sen pinta-ala on 4,7 hehtaaria. Se sijaitsee matsämaastossa Siisjärvenkukkulan lounaispuolella mäkien väliin jääneeseen painaumaan. Järveen laskee koillisesta Pikku Siisjärven yli 600 metriä pitkä välillä maan alla juokseva laskuoja. Länsipuolelta siihen laskee Ainasjärven yli 600 metriä pitkä tulo-oja. Sen oma laskuoja on kolme kilometrinen oja Lamminjärveen. Sen rantaviivan pituus on 1,1 kilometriä ja on kovaa metsämaata. Järven eteläpuolella sijaitsee pari peltoa ja Ainasjärven laskuojan varrella on kolmas pelto. Järvi on kuitenkin autio, vaikka rantaan on iso kiven lähelle merkitty Birgitan polun nuotiopaikka.


title: Siisjärvi

text: Vuonna 1855 julkaistussa Kalmbergin kartastossa järven nimi kirjoitettiin ”Iso Oisjärvi”. Siihen laski kartan mukaan lännestä ”Oinasjärvi”. Tässä on järvien nimien etymologialle hyviä eväitä.


title: Siisjärvi

text: Vuoden 1954 peruskartan mukaan Pikku Siisjärveä kutsuttiin tuolloin Vähäjärveksi, mutta sai nykyisen nimensä vuoden 1975 karttaan.


title: Sophia I. Wakkure

text: Sophia (Sofia) Irene Wakkure (o.s. "Karlsson", 13. lokakuuta 1898 Munsala – 8. marraskuuta 1996 Thurstonin piirikunta, Washington) oli suomalaissyntyinen yhdysvaltalainen kirjailija.


title: Sophia I. Wakkure

text: Suomenruotsalainen Wakkure oli amerikanruotsalaisen kommunistisen liikkeen kenties ainoa romaanikirjailija. Hänen ensimmäinen romaaninsa "När massorna vaknar" ilmestyi jatkokertomuksena "Ny Tid" -lehdessä vuonna 1925 ja myöhemmin tukholmalaisessa "Folkets Dagblad Politikenissa" nimellä "I kamp och kärlek". Sen aiheena on ”Suomen vallankumous” ja kansallisuuksien väliset suhteet. Toinen, erillisenä kirjana ilmestynyt romaani "En immigrantflickans öden" on ilmeisen omaelämäkerrallinen tarina kovia kokeneesta työlaisnaisesta, joka kasvaa reformistisen sosialismin kautta taistelevaksi kommunistiksi. Se julkaistiin jatkokertomuksena vaasalaisessa "Nya Folkbladet" -lehdessä ja suomennoksena nimellä "Siirtolaistytön kohtalo". Myös Wakkuren kolmannen kapitalisminvastaisen romaanin "Samhällets nomader" sankareita ovat suomenruotsalaiset siirtolaiset.


title: Sophia I. Wakkure

text: Wakkuren elämästä ja kirjailijanurasta tiedetään vähän. Hän syntyi kymmenlapsisen kalastajaperheen kuopukseksi. Yhdysvalloissa hän asui miehensä ja lastensa kanssa Washingtonin Olympiassa. Toisen maailmansodan jälkeen Wakkure toimi suomenruotsalaisen Runeberg-seuran Olympian paikallisosaston rahastonhoitajana.


title: Spiritualismi (täsmennyssivu)

text: Spiritualismi voi tarkoittaa seuraavia:


title: Jukka Härkönen

text: Jukka Asser Härkönen (s. 11. marraskuuta 1952 Sotkamo) on suomalainen urheilumanageri.


title: Jukka Härkönen

text: Härkönen on toiminut päätoimisena urheilumanagerina vuodesta 1991. Hänen ensimmäinen manageroitava urheilija oli Frankie Fredericks. Härkönen toimii toimitusjohtajana vuodesta 1995 lähtien urheilijoille manageri- ja mainospalveluja tuottaneessa Jukka Härkönen Sports Managementissa. Pääosin Härkönen on toiminut kansainvälisen tason yleisurheilijoiden managerina, mutta myös Janne Ahosen managerina. Härkäsen manageroimat urheilijat ovat voittaneet yhteensä yli 100 olympia- ja maailmanmestaruusmitalia.


title: Jukka Härkönen

text: Vuonna 2016 Härkösen manageroima egyptiläinen keihäänheittäjä Ihab Abdelrahman jäi kiinni dopingin käytöstä. IAAF:n eettisen komitean suomalaisjäsen Lauri Tarasti vaati Härkösen kaikkien etuuksien jäädyttämistä muutamaksi vuodeksi, koska Tarasti koki Härkösen olevan osavastuussa kärystä.


title: Jukka Härkönen

text: Ennen manageriksi siirtymistä Härkönen työskenteli liikunnanopettajana Lahdessa.. Härkönen on suomalaisen hiphop-artistin Brädin isä. Omalla urheilu-urallaan Härkönen kilpaili kolmiloikassa. Hänen ennätyksensä oli 15,38 m ja Kalevan kisoissa hän sijoittui parhaimmillaan neljänneksi vuonna 1976.


title: Haploryhmä H (mtDNA)

text: Haploryhmä H (mtDNA) on nykyään Euroopan yleisin äitilinjan haplotyyppi. Euroopan lisäksi tyyppi on yleinen Pohjois-Afrikassa ja Lähi-Idässä.


title: Haploryhmä H (mtDNA)

text: Mitokondrio-DNA:n äitilinjan haploryhmän tyyppi H kehittyi 33000-26000 vuotta sitten pohjoisessa Lähi-Idässä. Tyyppi H saapui Eurooppaan luultavasti Gravetten kulttuurin kanssa. H1, H3 ja HV levisivät Ranskan ja Espanjan seuduille noin 13000 vuotta sitten ehkä Madeleinen kulttuurin mukana.


title: Haploryhmä U (mtDNA)

text: Haploryhmä U (mtDNA) on Euroopan toiseksi yleisin äitilinjan haploryhmän tyyppi. Tyyppi on vanha ja laajalti levinnyt myös läntisessä, keskisessä ja eteläisessä Aasiassa. Äitilinjan haploryhmä U on kehittynyt ryhmästä R. Haploryhmä U jaetaan alaluokkiin U1, U2, U3, U4, U5, U6, U7, U8 ja U9.


title: Haploryhmä U (mtDNA)

text: Mitokondrio-DNA:n U-Haploryhmän kantaäiti eli noin 55000 vuotta sitten. U-haploryhmä on kehittynyt MtDNA:n haploryhmästä R.


title: Made in Heaven (Jipun albumi)

text: Made in Heaven on Jipun viides studioalbumi. Se julkaistiin 11. marraskuuta 2016 levymerkillä Warner Music Finland. Albumi sisältää hengellistä musiikkia. Albumin teemana on laulajan ihmissuhteet sekä hänen suhteensa Jeesukseen. Albumin julkaisukonsertti järjestettiin Helsingin Tavastialla.


title: Made in Heaven (Jipun albumi)

text: "Savon Sanomien" Aapo Siippainen kehui albumia hyvin tuotetuksi popiksi, sekä piti Kalle Chydeniuksen sovituksia onnistuneina.


title: Jidéhem

text: Jidéhem, oikealta nimeltään Jean De Mesmaeker (21. joulukuuta 1935 – 30. huhtikuuta 2017) oli belgialainen sarjakuvapiirtäjä. Hänet tunnetaan parhaiten "Sophie"-sarjan luojana sekä sarjakuvapiirtäjä André Franquinin avustajana.


title: Jidéhem

text: Jidéhem opiskeli Brysselissä Saint Luc -taidekoulussa. Hänen ensimmäinen sarjakuvansa oli vuosina 1954–1956 "Héroïc-Albums"-lehdessä ilmestynyt seikkailusarja "Ginger", jonka tekemisen hän aloitti vain 19-vuotiaana. Kun kyseinen lehti lakkasi ilmestymästä, Jidéhem siirtyi Dupuis-kustantamon julkaisemaan "Spirou"-lehteen. Hän oli taitava piirtämään ajoneuvoja ja saikin aluksi piirtää lehden "Starter"-autopalstalle, jonka pääpiirtäjänä Franquin tuolloin toimi. Vuosina 1958–1978 Jidéhem piirsi ja käsikirjoitti "Starteria" yksinään ja teki sarjan nimikkohahmolle, Starter-mekaanikolle myös omia seikkailuja, joista julkaistiin 1960-luvun alussa kolme sarjakuva-albumia. Vuonna 1963 ilmestyneessä viimeisessä "Starter"-albumissa Jidéhem esitteli sivuhahmona pikkutyttö "Sophien", josta tuli sittemmin oman sarjansa päätähti. Jidéhem piirsi "Sophie"-sarjaa "Spirouhun" aina 1990-luvun alkuun asti. Hän herätti myös ensimmäisen sarjansa "Gingerin" eloon "Spiroussa" vuonna 1981 ja teki sitä viiden albumin verran, joista viimeinen ilmestyi vuonna 2000.


title: Jidéhem

text: Omien sarjojensa ohella Jidéhem tunnetaan vuonna 1957 käynnistyneestä yhteistyöstään Franquinin kanssa. Hän piirsi taustoja Franquinin "Piko ja Fantasio" -seikkailuihin ja varsinkin "Niilo Pieliseen". Varhaisemmissa puolisivuisissa Niilo-stripeissä suuri osa piirrostyöstä on Jidéhemin tekemää, mutta vuodesta 1968 Franquin piirsi sarjaa yksin. Sarjassa sivuhahmona esiintyvä mahtipontinen liikemies, johtaja Pappenskiöld ("Monsieur De Mesmaeker") perustui melko suoraan ja nimeään myöten Jidéhemin isään. Jidéhem piirsi myös taustat kahteen François Walthéryn "Natasha"-tarinaan 1980-luvulla.


title: Artemiin temppeli

text: Artemiin temppeli, Artemiin pyhäkkö tai Artemision () voi viitata seuraaviin Artemiille omistettuihin temppeleihin tai pyhäköihin:


title: Artemiin temppeli (Delos)

text:
Artemiin temppeli eli Artemision () oli antiikin aikainen Artemiille omistettu temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.
Artemiin temppeli rakennettiin hellenistisellä kaudella noin vuonna 179 eaa. Paikalla oli aiemmin arkaaisella kaudella 600-luvulla eaa. rakennettu temppeli, joka sisällytettiin osaksi hellenististä temppeliä. Sen paikalla oli puolestaan ollut jo mykeneläisellä ajalla tehty rakennus. Temppeli sijaitsi niin kutsutun Poros-temppelin ja muiden Artemiin veljelle Apollonille omistettujen temppelien länsipuolella ja niin kutsutun L-kirjaimen muotoisen stoan eteläpuolella.


title: Artemiin temppeli (Delos)

text: Temppeli edusti joonialaista tyyliä ja se oli rakennettu korkealle jalustalle. Temppelin naoksen eli cellan pituus oli 8,6 ja leveys 9,6 metriä, toisin sanoen se oli pituuttaan leveämpi. Se avautui itään ja sen edessä oli kuusi joonialaista pylvästä.


title: Artemiin temppeli (Delos)

text: Temppelin lähellä oli Hyperboreasta tulleiden neitojen Laodiken ja Hyperokhen hauta, jonka myös Herodotos mainitsee. Temppelin läheltä on löydetty mykeneläisaikainen kullasta ja norsunluusta tehtyjen esineiden kätkö. Läheltä on löydetty myös Artemiille lahjoitettu niin kutsuttu Nikandren kore noin vuodelta 640 eaa. Se on varhaisimpia tunnettuja kore-veistoksia ja sisältää yhden varhaisimmista kreikkalaisista kiveen tehdyistä piirtokirjoituksista.


title: Buleuterion (Delos)

text: Buleuterion () oli antiikin aikainen buleuterion eli neuvoston kokoontumispaikka Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.


title: Buleuterion (Delos)

text: Buleuterioniksi yleensä oletettu rakennus on rakennettu arkaaisella kaudella noin vuonna 600–550 eaa. Se sijaitsi Deloksen pyhäkköalueen länsilaidalla Deloslaisen Apollonin temppelin ja Neorionin välissä ja heti Prytaneionin pohjoispuolella. Rakennuksen tulkinta buleuterioniksi on kuitenkin jossain määrin epävarma, ja siksi se tunnetaan tutkimuksessa myös nimellä "Rakennus D".


title: Buleuterion (Delos)

text: Rakennus oli suorakulmion muotoinen ja jaettu kahteen huoneeseen. Eteläinen huone oli suurempi, ja pylväsrivi jakoi sen kahteen laivaan. Huoneen länsisivulla oli kaksi ovea ja itäsivulla yksi ovi. Huoneesta oli käynti sen pohjoispuolella olleeseen pienempään huoneeseen.


title: Ilmari Ojanen

text: Lasse Ilmari Ojanen (s. 16. tammikuuta 1940 Alastaro) on suomalainen juristi. Hän on ollut Korkeimman hallinto-oikeuden ylimääräinen hallintoneuvos 1984–1990 ja hallintoneuvos vuodesta 1990. Hänen tutkimuskohteensa on ollut kiinteistöoikeus.


title: Ilmari Ojanen

text: Ojanen valmistui Turun yliopistosta oikeustieteen kandidaatiksi 1965, oikeustieteen lisensiaatiksi 1968. Hän sai varatuomarin arvon 1968.


title: Deloslaisten agora

text:
Deloslaisten agora on antiikin aikainen agora eli tori Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Deloslaisten agora sijaitsee Deloksen Apollonin ja Artemiin pyhäkköalueen eteläpuolella ja Pyhän tien itäpuolella lähellä Kompetaliastien agoraa. Agora syntyi hellenistisellä kaudella 200–100-luvuilla eaa. Sen aluetta rajaavat sen kaikilta neljältä sivuilta tuona aikana rakennetut stoat eli pylväshallit.


title: Deloslaisten agora

text: Pohjois- ja itäsivuilta agoraa rajaa L-kirjaimen muotoinen stoa, joka rakennettiin noin vuonna 187–173 eaa. Sen pohjoissiiven koko oli noin 51,1 x 11,4 metriä ja itäsiiven koko noin 43,3 x 11,7 metriä. Stoa oli kaksikerroksinen ja avautui agoralle päin. Sisältä rakennus oli kaksilaivainen ja sen perimmäisessä laivassa oli huoneita kauppatiloiksi ja muuhun käyttöön. Eteläsivulta agoraa rajaa hieman poikittain oleva niin kutsuttu Vino stoa, joka rakennettiin noin vuonna 250 eaa. Se edusti doorilaista tyyliä. Sen koko oli noin 31,8 x 5,0 metriä ja se avautui pohjoiseen agoralle. Länsisivulta agoraa rajaa niin kutsuttu Etelästoa, joka rakennettiin ensimmäisenä noin vuonna 270–230 eaa..


title: Dionysoksen pyhäkkö (Delos)

text:
Dionysoksen pyhäkkö eli Stoibadeion oli antiikin aikainen Dionysokselle omistettu pyhäkkö Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Dionysoksen pyhäkkö syntyi vaiheittain hellenistisellä kaudella noin ajalla 300–100 eaa. Noin vuonna 300 eaa. Deloksen näytelmäkilpailut voittanut mies nimeltä Karystios pystytti paikalle korkealle jalustalle asetetun fallos-veistoksen Dionysoksen kunniaksi. 100-luvulla eaa. tämän falloksen taakse rakennettiin pieni Dionysoksen pyhäkkö, joka koostui eksedrasta. Samassa yhteydessä pyhäkön sisäänkäynnin toiselle laidalle asetettiin symmetrisesti toinen jalustalle asetettu fallos-veistos. Pyhäkkö sijaitsi Deloksen Apollonin ja Artemiin pyhäkköalueen itäpuolella.


title: Dionysoksen pyhäkkö (Delos)

text: Pyhäkön eksedran sisällä oli istuvaa, alastonta Dionysosta esittänyt veistos. Sen kummallakin puolella oli veistokset, jotka esittivät vanhoiksi sileeneiksi ("papposilenos") pukeutuneita näyttelijöitä. Veistokset ovat säilyneet suhteellisen hyvin ja ne ovat Deloksen arkeologisessa museossa. Kummankin suuren fallos-veistoksen jalustassa on reliefit, jotka esittävät Dionysokseen liittyviä aiheita. Falloksista kumpikin on poikki.


title: Egyptiläisten jumalten temppeli (Delos)

text: Egyptiläisten jumalten temppeli oli antiikin aikainen Egyptistä tuoduille kulteille omistettu temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Kýnthos-vuoren länsirinteessä sijaitsevaa laajaa Serapeion C:nä tunnettua egyptiläisten kulttien pyhäkköä.


title: Egyptiläisten jumalten temppeli (Delos)

text: Temppeli rakennettiin hellenistisellä kaudella noin vuonna 166–88 eaa. Tuona aikana Delokselle tuotiin ulkomaisia, kuten egyptiläisiä ja syyrialaisia, kultteja ja jumaluuksia. Egyptiläisten jumalten temppeli oli omistettu Anubikselle, Serapikselle ja Isikselle. Temppeli sijaitsi Deloksen teatterin itäpuolella Serapeion C:n alueen itälaidalla. Heti sen eteläpuolella sijaitsi samoihin aikoihin valmistunut erillinen Isiksen temppeli.


title: Egyptiläisten jumalten temppeli (Delos)

text: Temppelissä oli pronaos, jonka edessä oli kaksi pylvästä, sekä naos eli cella, joka avautui länteen. Naokseen oli erilliset ovet myös pohjoissivulta sekä eteläsivulta niin, että siitä pääsi Isiksen temppeliin.


title: Isiksen temppeli (Delos)

text:
Isiksen temppeli oli antiikin aikainen Isikselle omistettu temppeli Delokselle saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Kýnthos-vuoren länsirinteessä sijaitsevaa laajaa Serapeion C:nä tunnettua egyptiläisten kulttien pyhäkköaluetta.
Isiksen temppeli rakennettiin hellenistisellä kaudella noin vuonna 166–88 eaa. Tuohon aikaan Delokselle alettiin rakentaa ulkomailta, kuten Egyptistä, tuotujen kulttien pyhäkköjä. Temppeli sijaitsi Deloksen teatterin itäpuolella Serapeion C:n alueen itälaidalla. Heti sen pohjoispuolella sijaitsi samoihin aikoihin valmistunut Egyptiläisten jumalten temppeli.


title: Isiksen temppeli (Delos)

text: Temppeli edusti doorilaista tyyliä. Sen pituus oli noin 12 metriä ja leveys noin 5,1 metriä. Temppelissä oli pronaos, jonka edessä oli kaksi pylvästä, sekä naos eli cella, joka avautui länteen. Naoksessa oli suuri Isiksen kulttikuva. Rakennuksen pohjoissivulla oli ovi, joka johti Egyptiläisten jumalten temppeliin. Temppelin edessä sen länsipuolella oli alttari. Temppelin julkisivu on kunnostettu, ja myös Isiksen kulttikuvan jäänteet on sijoitettu paikalleen naokseen.


title: The Whole of the Law

text: The Whole of the Law on metalliyhtye Anaal Nathrakhin yhdeksäs studioalbumi, joka julkaistiin 28. lokakuuta 2016 levymerkillä Metal Blade Records. Albumi on tyyliltään ja sanoituksiltaan poikkeuksellisen vihainen ja aggressiivinen kokonaisuus, jolta välittyy selkeästi kuolema, pahuus ja maailmanloppu.


title: The Whole of the Law

text: Elokuussa 2016 albumilta julkaistiin single ”Depravity Favours the Bold”.


title: The Whole of the Law

text: Albumi sai erinomaisen vastaanoton. Kaaoszinen Otto Vainionpää antoi albumille arvosanan 9/10, ja sanoi sen kestävän kuuntelua ja lunastaneen edellisen albumin täyttämättömät odotukset. Niin ikään Metal Injectionin arvostelija antoi albumille arvosanan 9/11. Hän sanoi albumin olevan silkkaa raivokasta paahtamista, ja kehui sitä yhdeksi yhtyeen parhaaksi julkaisuksi. Imperiumin Henry Lunabba antoi albumille kahdeksan tähteä kymmenestä, ja sanoi albumin olevan kaikessa karuudessaan kaunis teos, joka jättää kuuntelijalle hyvän mielen.


title: Italialaisten agora

text:
Italialaisten agora oli antiikin aikainen agora eli tori Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta.
Agora rakennettiin hellenistisen kauden lopulla noin vuonna 110–88 eaa. Sen rakennuttivat roomalaiset ja muut Italian alueelta tulleet kauppiaat, jotka käyttivät sitä kauppa- ja tapaamispaikkana. Erään teorian mukaan agora olisi kuitenkin ollut tarkoitettu samalla tai jopa ennemmin urheilukäyttöön kuin kaupalliseen käyttöön. Tällöin se olisi ollut eräänlainen gymnasion tai palaistra. Agoraa laajennettiin ajan kuluessa.


title: Italialaisten agora

text: Agora sijaitsee heti Pyhän järven eteläpuolella. Se muodostaa peristyylipihan eli pylväiden ympäröimän alueen, jonka koko on noin 67,6 x 50,7 metriä. Pylväikkö on ollut kaksikerroksinen ja se ympäröi pihaa jokaiselta neljältä sivulta. Alemman kerroksen pylväät ovat edustaneet doorilaista ja ylemmän joonialaista tyyliä. Pylväitä on ollut yhteensä 112. Niistä kaksi on kunnostettu. Pylväikössä kiertävän käytävän leveys on noin 6,6 metriä. Rakennuksessa oli useita huoneita, muun muassa liiketiloja.


title: Italialaisten agora

text: Agoralta on löydetty muun muassa veistos Haavoittunut gallialainen, joka on nykyisin Kansallisessa arkeologisessa museossa Ateenassa.


title: Kahdentoista jumalan temppeli

text:
Kahdentoista jumalan temppeli eli Dodekatheon () oli antiikin aikainen olympolaisille jumalille omistettu temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta.
Kahdentoista jumalan temppeli rakennettiin varhaisella hellenistisellä kaudella noin vuonna 320–280 eaa. Se korvasi paikalla olleen varhaisemman Olympos-vuoren kahdelletoista jumalalle omistetun temppelin. Temppeli sijaitsi Pyhän järven ja Leton temppelin lounaispuolella Italialaisten agoran ja niin kutsutun Hypostyylihallin välissä.


title: Kahdentoista jumalan temppeli

text: Temppeli edusti doorilaista tyyliä. Se oli amfiprostyylitemppeli, toisin sanoen siinä oli pylväsrivi kummassakin päässä. Itäpäässä temppelissä oli pronaos, jonka edessä oli kuusi pylvästä, sekä itään päin avautunut naos eli cella. Länsipäässä temppelissä oli opisthodomos, jonka edessä oli myös kuusi pylvästä. Temppelin pituus oli noin 16 metriä ja leveys noin 10 metriä. Sisällä temppelissä oli kaikkien kahdentoista jumalan kuvapatsaat. Ne olivat peräisin arkaaiselta ajalta. Nykyisin säilyneet veistokset ovat esillä Deloksen arkeologisessa museossa.


title: Kompetaliastien agora

text:
Kompetaliastien agora eli "Hermistien agora" on antiikin aikainen agora eli tori Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Agora on rakennettu hellenistisellä kaudella noin vuonna 150–125 eaa. Alun perin agoran teki eräänlainen vapaiden ja vapautettujen (kauppa)kilta nimeltä Hermistit ("Hermaistai"). Tunnetumman nimensä agora on saanut vastaavasta killasta nimeltä Kompetaliastit ("Kompetaliastai"). Tämän nimen juuri on latinan kielessä, ja kyseessä oli mahdollisesti joukko Italiasta tulleita kauppiaita.


title: Kompetaliastien agora

text: Kompetaliastien agora sijaitsi Deloksen Apollonin ja Artemiin pyhäkköalueen eteläpuolella lähellä saaren länsirantaa jotakuinkin niin kutsutun Pyhän sataman ja kauppasataman puolessa välissä. Agoran alue on myös lähellä Deloksen arkeologisen alueen nykyistä laituria ja sisäänkäyntiä, ja se on ensimmäinen paikka alueella, johon vierailijat saapuvat. Antiikin aikana agora erotti toisistaan Deloksen pyhän alueen ja kaupallisen alueen.


title: Kompetaliastien agora

text: Agoralla oli kaksi pientä Hermeelle, kaupankäynnin jumalalle, omistettua temppeliä. Siellä harjoitettiin myös Italiasta tuotua Lares Compitales -kulttia. Aukio oli koristeltu myös lukuisilla eri ammatinharjoittajien kiltojen lahjoittamilla veistoksilla, kuten hermeillä. Agoralta alkoi pohjoiseen suuntautunut Pyhä tie, joka vei Apollonin ja Artemiin pyhäkköalueelle. Etelään päin agoralta lähti puolestaan niin kutsuttu Teatterin tie, joka kulki Teatterikorttelin läpi Deloksen teatterille.


title: Kynthoksen luola

text:
Kynthoksen luola eli "Herakleen luola" on luola ja antiikin aikainen Herakleelle omistettu pyhäkkö Kýnthos-vuoren länsirinteessä Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Luolapyhäkkö on rakennettu hellenistisellä kaudella 200-luvulla eaa. Se muodostuu luonnollisesta kallionhalkeamasta, jonka suuaukko on katettu kymmenellä suurella harjakaton muotoon asetetulla kivipaadella. Niiden alla oli Herakleen kuvapatsas. Sen jalusta on säilynyt. Luolan edessä on pyöreä marmorinen alttari.


title: Kynthoksen luola

text: Pyhäkön luonteesta väiteltiin tutkijoiden keskuudessa aiemmin. Monet ajattelivat pitkään sen olleen Deloksen alkuperäinen, mykeneläiselle ajalle palautuva Apollonin kulttipaikka ja samalla Apollonin varhaisin kulttipaikka koko Kreikassa. Siksi sitä kutsuttiin varhaisessa tutkimuksessa "Apollonin luolaksi". Myöhemmin se on kuitenkin osoittautunut myöhemmäksi, hellenistisen ajan rakennelmaksi, joka on mahdollisesti tarkoituksella arkaisoiva eli esittää varhaisempaa ja alkukantaisempaa rakennusta.


title: Kynthoksen luola

text: Ylempänä vuoren rinteessä sijaitsee myös Agathe Tykhen pyhäkkö. Vuoren huipulla sijaitsee Kynthoksen Zeuksen ja Athenen pyhäkkö.


title: Kynthoksen Zeuksen ja Athenen pyhäkkö

text:
Kynthoksen Zeuksen ja Athenen pyhäkkö eli Kyntheion oli antiikin aikainen Zeukselle ja Athenelle omistettu pyhäkkö Kýnthos-vuoren huipulla Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Pyhäkkö oli rakennettu alun perin arkaaisella kaudella 600-luvulla eaa. Nykyisin paikalla olevat rauniot ovat hellenistiseltä kaudelta, pääosin 200-luvulta eaa. Pyhäkkö sijaitsi vuoren huipulla, joka oli tasoitettu rakentamista varten. Se koostui kahdesta rakennuksesta, joista toinen oli omistettu Zeukselle ja toinen Athenelle. Kummankin etupuolella oli kaksi joonialaista pylvästä. Sisällä oli veistoksia, syvennyksiä votiivilahjoja varten sekä mosaiikkeja. Rakennuksista on säilynyt vain niiden perustukset.


title: Kynthoksen Zeuksen ja Athenen pyhäkkö

text: Pronssikaudella 2000-luvun eaa. lopulla pyhäkön paikalla oli asutus, joka on varhaisin saarelta tunnettu. Pyhäkön raunioiden alta on löydetty jäänteitä tuon ajan asuinrakennuksista sekä erilaisia esineitä.


title: Kynthoksen Zeuksen ja Athenen pyhäkkö

text: Pyhäköltä on hyvä näköala saarelle ja merelle. Alempana vuoren rinteellä sijaitsevat Agathe Tykhen pyhäkkö sekä Kynthoksen luola.


title: Naksoslaisten talo

text:
Naksoslaisten talo ("Naksoslaisten oikos") oli antiikin aikainen rakennus Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.
Naksoslaisten talo rakennettiin arkaaisella kaudella noin vuonna 575–560 eaa. Se oli nimensä mukaisesti naksoslaisten rakennuttama ja se toimi näiden kokoontumispaikkana Deloksella. Rakennus korvasi samalla paikalla olleen varhaisemman, 600-luvulla eaa. rakennetun talon. Rakennus oli omistettu Apollonille, ja toimi samalla mahdollisesti jonkinlaisena pyhäkkönä. Se sijaitsi Deloslaisen Apollonin temppelin eteläpuolella lähellä pyhäkköalueen sisäänkäyntiä eli Propylonia.


title: Naksoslaisten talo

text: Rakennus oli suorakulmion muotoinen halli, joka oli jaettu kahteen laivaan kahdeksalla kattoa tukeneella pylväällä. Pylväät olivat eri tulkintojen mukaan joko joonialaisia tai doorilaisia. Rakennuksen länsipäässä oli kahden pylvään pylväikkösisäänkäynti ja itäpäässä myöhemmin lisätty neljän joonialaisen pylvään pylväikkösisäänkäynti. Rakennuksen koko oli noin 19,4 x 10 metriä. Rakennuksen varhaisemmassa vaiheessa tiedetään olleen kolme laivaa ja sisäänkäynti pohjoissivulla.


title: Prytaneion (Delos)

text:
Prytaneion () oli antiikin aikainen prytaneion eli virkamiesten rakennus Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta.
Prytaneionin jäänteet on ajoitettu ajalle 500–350 eaa. Rakennus sijaitsi Deloksen pyhäkköalueen eteläosassa Buleuterionin eteläpuolella ja Neorionin länsipuolella. Sen sisäänkäynti oli etelästä. Julkisivussa oli neljän doorilaisen pylvään pylväikkö. Se johti marmoripäällysteiselle sisäpihalle, jonka takana oli kaksi suurempaa huonetta sekä kaksi pienempää huonetta. Suuremmat huoneet toimivat todennäköisesti prytaneiden kokoontumispaikkana, arkistona sekä lepotilana. Kokoontumishuoneessa oli Hestian alttari. Vuodesta 166 eaa. lähtien eli saaren päädyttyä takaisin Ateenan haltuun kaksi rakennuksen huoneista oli omistettu Ateenan ja Rooman demosten kulteille.


title: Hans Biskop

text: Hans Biskop (noin 1684 Kruunupyy – 1760 Kruunupyy) oli suomalainen Ruotsissa vaikuttanut kirkonrakentaja. Hänen nimensä esiintyy myös muodossa "Hans Gabrielsson Biskop" tai "Johannes Beskopp".


title: Hans Biskop

text: Hans Biskopin isä oli puuseppä ja rakennusmestari Gabriel Hansson Biskop mutta juuri muuta ei hänen taustastaan tiedetä. Biskop pakeni isovihan aikana venäläisiä Pohjanmaalta Ruotsiin Napuen taistelun jälkeen vuonna 1714. Biskop asui Ruotsissa vuoteen 1753 saakka jolloin hän palasi Suomeen. Kirkonrakentajana Biskop vaikutti Pohjois-Ruotsissa.


title: Made in Heaven (täsmennyssivu)

text: Made in Heaven tarkoittaa seuraavia asioita:


title: Theofrastoksen agora

text:
Theofrastoksen agora on antiikin aikainen agora eli tori Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.
Agora rakennettiin hellenistisellä kaudella noin vuonna 126–125 eaa. Se on saanut nimensä rakennuttajastaan Theofrastoksesta, joka toimi tuohon aikaan Deloksen epimeleettinä ("epimelētēs") eli eräänlaisena käskynhaltijana. Agora sijaitsi Deloksen Pyhän sataman pohjoispuolella ja Apollonin ja Artemiin pyhäkköalueen luoteispuolella. Sen rakennuttaminen on eräs merkki siitä, että tuohon aikaan Deloksen kaupallinen merkitys kasvoi ja myös Pyhä satama otettiin kaupalliseen käyttöön.


title: Theofrastoksen agora

text: Agoran pohjoislaidalla sijaitsi jo aiemmin rakennettu niin kutsuttu Hypostyylihalli, joka tunnetaan myös Poseidonin stoana.


title: Total Fucking Necro

text: Total Fucking Necro on metalliyhtye Anaal Nathrakhin kokoelma-albumi, joka julkaistiin vuonna 2002 levymerkillä Rage of Achilles. Se sisältää kokonaisuudessaan yhtyeen kaksi ensimmäistä demoa sekä uuden kappaleen julkaisemattomalta demolta "We Will Fucking Kill You".


title: Total Fucking Necro

text: Albumi julkaistiin alun perin CD-R-formaatissa vuonna 2000, ja sen julkaisi Leviaphonic Records. Albumilla on vain kahdeksan kappaletta ja eri kappalejärjestyksellä. Vuonna 2011 FETO Records julkaisi albumista uusintapainoksen.


title: Total Fucking Necro

text: Kaikki kappaleet säveltänyt Irrumator.


title: Muusa Savijärvi

text: Muusa Savijärvi, ent. "Ojanen", o.s. "Vahros" (s. 1936) on suomalainen kielentutkija. Hän on ollut Joensuun yliopiston venäjän kielen professori vuodesta 1986.


title: Muusa Savijärvi

text: Ojasen isä oli venäjän kielen ja kirjallisuuden professori Igor Vahros. Hänen puolisonsa on professori Ilkka Savijärvi.


title: Sinikka Ojanen

text: Seija Sinikka Ojanen, o.s. "Palosara", (s. 1933) on suomalainen kasvatustieteilijä. Hän on ollut 1989 Joensuun yliopiston (Savonlinnan opettajankoulutuslaitoksen) kasvatustieteen professori. Hänen tutkimuskohteitaan ovat olleet kasvatuspsykologia, erityispedagogiikka, opettajankoulutus ja opettajien stressi sekä työnohjaus.


title: The Big Blues

text: The Big Blues on yhdysvatalaisen blueskitaristi, laulajan Albert Kingin vuonna 1962 julkaistu esikoisalbumi. Levy on uudelleen julkaistu vuonna 1969 nimellä "Travelin’ to California".


title: The Big Blues

text: Kaikki kappaleet kirjoittanut Albert King, ellei toisin mainita.


title: Mikaveli

text: Mikael Meklin, taiteilijanimeltään Mikaveli, on suomalainen hengellistä musiikkia tuottava rap-artisti. Hän toimi vuosina 2012–2014 Immanuel-yhtyeessä. Lokakuussa 2014 Mikaveli aloitti soolouransa. Hän julkaisi debyyttisooloalbuminsa "Herranjengis" marraskuussa 2015 Maata Näkyvissä -festareilla. Mikael Meklin on työskennellyt nuoriso-ohjaajana Keravan helluntaiseurakunnassa. Ennen musiikkiuransa alkua hän työskenteli vakuutusyhtiössä.


title: Mikaveli

text: Mikaveli perusti lapsuudenystävänsä Roni Lempiäisen kanssa rap-duo Immanuelin. Helmikuussa 2012 yhtye sai ensimmäiset keikkansa. Immanuelin debyyttialbumi "Kilosanomaa" julkaistiin 2012. Yhtyeen toinen albumi, "Jumalanmiehii", julkaistiin 2013. Roni Lempiäinen muutti puoleksi vuodeksi Thaimaahan 2014 ja yhtye ilmoitti jäävänsä keikkatauolle.


title: Mikaveli

text: Mikaveli aloitti soolouransa lokakuussa 2014. 2015 julkaistu Ohikiitävää-single nousi Radio Suomipopin Top 10 -listalle. Hän julkaisi debyyttialbuminsa "Herranjengis" marraskuussa 2015 Maata Näkyvissä -festareilla. Mikaveli on mukana Jipun hengellisen "Made in Heaven" -albumin samannimisellä singlellä.


title: Mikaveli

text: Mikaveli on julkaissut yhden studioalbumin ja viisi singleä.


title: Cloaca Maxima III

text: Cloaca Maxima III on rockyhtye CMX:n kokoelma-albumi, joka julkaistiin 25. marraskuuta 2016. Albumi sisältää myös kesällä 2016 nauhoitetut kuusi ennen julkaisematonta kappaletta, sekä cover-version Antti Tuiskun kappaleesta ”Hyökyaalto”. Albumin julkaisemisen tiimoilta yhtye tekee joulukuussa kahdeksan esiintymisen minikiertueen.


title: Cloaca Maxima III

text: Albumi debytoi Suomen virallisen listan sijalla 7.


title: Evert Viktor Sellgren

text: Evert Viktor Sellgren (26. joulukuuta 1864 Vihti – 30. joulukuuta 1936 Viipuri) oli suomalainen kauppaneuvos ja viipurilaisen "Itä-Suomen Rautakauppa Oy":n toimitusjohtaja.


title: Evert Viktor Sellgren

text: Sellgrenin vanhemmat olivat maanviljelijä August Sellgren ja Amanda Kristiina Hilden. Sellgren oli naimisissa vuodesta 1895 Elin Irene Wiklundin kanssa. Hän kävi 1886 kauppaopiston ja toimi sitten "Itä-Suomen Rakennusaineiden Kaupan" johtajana 1890–1915. Kun tästä liikkeestä muodostettiin osakeyhtiö "Itä-Suomen Rautakauppa Oy" Sellgrenistä tuli uuden yhtiön toimitusjohtaja vuodesta 1915 alkaen. Sellgren perusti myös 1917 "Viipurin Sementtivalimo Oy":n ja oli vuodesta 1917 alkaen sen sekä "Säiniön Tiilitehdas ja Saha Oy":n toimitusjohtajana.


title: Evert Viktor Sellgren

text: Oman yritystoimensa ohella Sellgren oli muun muassa Suomen Maanviljelijäin Kauppa Oy:n johtokunnan jäsenenä 1899–1926 ja Pohjoismaiden Yhdyspankin hallintoneuvoston jäsenenä 1919–1930. Hän oli Viipurin kaupunginvaltuuston jäsenenä 1902–1922 ja Saksan konsulina 1924–1931. Sellgren sai kauppaneuvoksen arvon 1919.


title: Evert Viktor Sellgren

text: Sellgren rakennutti vuonna 1912 arkkitehti Uno Ullbergin suunnitteleman jugendtyylisen huvilan Viipurinlahdella sijaitsevalle Venäjänsaarelle. Huvila oli Suomen sisällissodan alkuvaiheissa tammikuussa 1918 Viipurista paenneiden 565 valkokaartilaisen eli niin sanottujen venäjänsaarelaisten majapaikkana heidän ollessaan saarroksissa. He murtautuivat 27. tammikuuta Kämärän aseman kautta Antreaan valkoisten pääjoukkojen yhteyteen. Huvilan läheisyyteen pystytettiin 1920-luvulla valkoisten sotamuistomerkki. Sekä huvila että sotamuistomerkki ovat säilyneet nykypäiviin.


title: Evert Viktor Sellgren

text: Villa Sellgrenin rakennukset ovat nykyisin venäläisen Sever-nimisen yhtiön omaisuutta. Yhtiön omistuksessa oleva maa-alue käsittää koko Venäjänsaaren ja merkittävän osan viereistä Lihaniemeä, yhteensä 108 hehtaaria. Yhtiö kuului Putinin vanhalle ystävälle, vuonna 2015 kuolleelle Oleg Rudnoville, ja nykyisin sen arvellaan olevan presidentti Vladimir Putinin käytössä.


title: Oscar-gaala 1996

text: Oscar-gaala 1996 oli 68. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1995 parhaille elokuville. Gaala järjestettiin Dorothy Chandler Pavilionissa Los Angelesissa 25. maaliskuuta 1996.


title: Oscar-gaala 1996

text: "Braveheart – taipumaton" voitti viisi palkintoa mukaan lukien parhaan elokuvan palkinnon.


title: Oscar-gaala 1996

text: Voittajat on listattu ensimmäisenä ja merkitty kaksoisristillä ().


title: Kenian järvialue Isossa hautavajoamassa

text: Kenian järvialue Isossa hautavajoamassa koostuu kolmesta matalasta järvestä, jotka ovat yhteydessä toisiinsa, sekä niiden valuma-alueista: Bogoriajärvi, 10 700 ha; Nakurujärvi, 18 800 ha; ja Elementaitajärvi, 2 534 ha. Järvet ovat emäksisiä. Alue on Unescon maailmanperintökohde vuodesta 2011. Siellä elää uhanalaisia lintulajeja ja harvinaisia nisäkkäitä. Alueella elää neljä miljoonaa pikkuflamingoa.


title: Risto Ojanen (toimitusjohtaja)

text: Risto Ensio Ojanen (s. 1927) on suomalainen yritysjohtaja. Hän on koulutukseltaan kauppatieteiden maisteri. Hän on ollut Finnairin markkinointijohtaja 1974–1985 ja Gunnar Korhosen jälkeen toimitusjohtaja 1985–1990.


title: Vuotavan suolen oireyhtymä

text: Vuotavan suolen oireyhtymä johtuu siitä, että sitä sairastavalla on heikentynyt suolen seinämä, joka päästää verenkiertoon mikrobeja ja ravintoaineiden osasia. Tämän on ajateltu synnyttävän elimistössä autoimmuunireaktion, joka ilmenee vatsakipuina, vatsan turpoamisena ja ripulina.


title: Vuotavan suolen oireyhtymä

text: Yhdysvaltalaisessa Columbian yliopistossa vuonna 2016 tehdyssä tutkimuksessa havaittiin, että viljasta vatsaoireita saavien ei-keliaakikkojen immuunipuolustusjärjestelmä ei pysty estämään vaurioituneesta suolesta verenkiertoon pääsevien mikrobien haitallista vaikutusta. Kun viljoille herkistyneet jättivät vehnän ja muut vatsaansa ärsyttävät viljat pois ruokavaliostaan puoleksi vuodeksi, heidän immuunijärjestelmänsä tila normalisoitui ja suoliston vaurioituneet solut paranivat. Biologisen todisteen löytämistä oireilun syntymekanismista pidetään merkittävänä sairaudessa, jonka oireita osa tutkijoista on pitänyt jopa kuviteltuina tai psyykkisinä.


title: A Maze of Recycled Creeds

text: A Maze of Recycled Creeds ranskalaisen metalliyhtye Gorodin viides studioalbumi. Se julkaistiin 16. lokakuuta 2015 levymerkillä Listenable Records. Yhdysvalloissa albumin julkaisi Unique Leader Records.


title: A Maze of Recycled Creeds

text: Kappaleista ”Inner Alchemy” ja ”The Mystic Triad of Artistry” kuvattiin musiikkivideot.


title: A Maze of Recycled Creeds

text: Metal Injectionin Dan Davis antoi albumille arvosanan 7/10, ja sanoi albumia ristiriitaiseksi kuuntelukokemukseksi. Hänestä albumi on kokonaisuudessaan hyvä, mutta se muistuttaa mitä tahansa genrensä edustajaa eikä sisällä juurikaan kontekstia eikä mieleenpainuvia koukkuja.


title: J. V. Viheriälaakso

text: Juho Verner Viheriälaakso (vuoteen 1906 Grönlund) oli suomalainen sosialisti, joka toimi sosialidemokraattisen puolueen kiertävänä puhujana 1900-luvun alkuvuosina. Hän oli myös Ilmari Kiannon teoksessa "Punainen viiva" esiintyneen agitaattori Puntarpään esikuva. Varsinaiselta ammatiltaan Viheriälaakso oli kirvesmies.


title: J. V. Viheriälaakso

text: J. V. Viheriälaakson esiintymistä on verrattu herätyssaarnaajille ominaiseen tyyliin, johon oli sekoitettu mukaan sosialismin keskeisiä ajatuksia sekä puoluehallinnon iskulauseita. Hänen kiivaat puheensa sisälsivät myös paljon karkeaa kielenkäyttöä. Viheriälaakson kerrotaan innoissaan hyppineen pöydille puhumaan ja onnistuneen saamaan köyhälistön puolelleen tyylillä, jota ei esimerkiksi Kainuussa ollut ennen nähty. Hänen puhetilaisuuksillaan sanotaan myös olleen merkittävä vaikutus kuulijoina olleiden vähäosaisten yhteiskunnallisen itsetunnon nousuun.


title: J. V. Viheriälaakso

text: Helsinkiläinen Viheriälaakso liittyi vuoden 1905 suurlakon aikana punakaartiin. Hän kuitenkin kertoi eronneensa siitä jo vuodenvaihteessa ja liittyneensä Helsingin Perustuslailliseen Työväenyhdistykseen, koska kannatti laillisia menettelytapoja. Tämän vuoksi Viheriälaakso väitti joutuneensa punakaartilaisten uhkailujen kohteeksi. Elokuussa 1906 hän kuitenkin oli mukana Viaporin kapinassa, jonka jälkeen Viheriälaakso muutti perheineen Vesilahdelle.


title: J. V. Viheriälaakso

text: Vuoden 1907 eduskuntavaalien alla hän toimi kahden kuukauden ajan sosialidemokraattien Kajaanin kihlakunnan kiertävänä puhujana. Tammi–helmikuun aikana hän piti kaikkiaan 18 puhetilaisuutta eri puolilla Kainuuta. Viheriälaakso puhui Kajaanin lisäksi Paltamossa, Hyrynsalmella, Ristijärvellä, Suomussalmella ja Kuhmossa. Ainakin Ristijärvelle perustettiin hänen puhetilaisuutensä jälkeen oma työväenyhdistys. Lisäksi eri puolilla Kainuuta järjestettiin useita mielenosoituksia. Porvarillisten puolueiden kannattajat yrittivät myös estää ja häiritä Viheriälaakson puhetilaisuuksia.


title: J. V. Viheriälaakso

text: Kainuusta Viheriälaakso palasi Vesilahdelle, jossa hän asui vuodenvaihteeseen saakka ja muutti sen jälkeen takaisin Helsinkiin, saatuaan paikan Fazerin makeistehtaan rakennustyömaalta. Hän vieraili myös puhujana Viipurin läänissä ja samalla hoiti työläisaktivisteihin kuuluneen insinööri Severi Alanteen asioita. Talvella 1909 Viheriälaakso vangittiin Pohjois-Amerikkaan muuttaneen J. A. Mustosen julkaisemien työläisaktivisteja koskevien paljastusten johdosta. Hänen epäiltiin syyskuussa 1906 sekaantuneen Lappeenrannan rautatieasemalla tapahtuneeseen asevarkauteen, jonka ilmeisesti teki Heikki Torvisen johtama paikallisten työläisaktivistien ryhmä. Viheriälaakso vpautettiin elokuussa, kun mitään raskauttavia todisteita häntä vastaan ei löytynyt.


title: J. V. Viheriälaakso

text: Vuoden 1918 tapahtumia muistellut kuusankoskelainen Lauri Mankki kertoi 1970, kuinka Viheriälaakso saapui juuri ennen sisällissodan alkua Valkealan Kymintehtaalle, jossa hän vaikutti sodan loppuun asti. Mankki kuvaili Viheriälaaksoa lyhyeksi, tanakaksi mieheksi, joka oli pukeutunut sarkapukuun, villapaitaan ja karvalakkiin. Jaloissaan hänellä oli pitkävartiset lapikkaat ja vyöllä roikkuivat venäläinen ratsuväen miekka sekä pistooli. Viheriälaakso ei kuitenkaan lähtenyt Kymintehtaalta rintamalle. Hänen myöhemmistä vaiheistaan ei ole tietoa, mutta mahdollisesti Viheriälaakso katosi sodan loppuvaiheessa tai sen jälkiselvittelyjen aikana.


title: J. V. Viheriälaakso

text: 18. tammikuuta 1907 Viheriälaakso oli puhumassa Suomussalmella, jossa tilaisuutta oli seuraamassa myös Ilmari Kianto. Hänen vastineensa Viheriälaakson puheeseen ilmestyi "Kajaanin Lehdessä" jo kolme päivää myöhemmin. Nimimerkillä kirjoittanut Kianto syytti tekstissään sosialidemokraatteja vihanlietsonnasta. Hänen mukaansa Viheriälaakson puheesta ei pahemmin saanut sydämen tai järjen ravintoa, mutta hän arveli sen uponneen ”raaimpiin” kuuntelijoihin. Kianto itse oli nuorsuomalaisten paikallisia puuhamiehiä ja näin myös Viheriälaakson poliittinen vastustaja.


title: J. V. Viheriälaakso

text: Vaikka Viheriälaakson Suomussalmella pitämän puheen sisältöä ei tarkkaan tunneta, aikalaiskuvauksista on päätelty, että Kianto kopioi sen lähes sanatarkasti kirjaansa agitaattori Puntarpään pitämäksi vaalipuheeksi. Myöhemmin se tuli tunnetuksi vuonna 1959 Matti Kassilan ohjaamassa elokuvaversiossa, jossa puheen esitti Puntarpäätä näytellyt Jussi Jurkka. Hän sai roolistaan myös Jussi-palkinnon.


title: Westworld

text: Westworld on yhdysvaltalainen science fiction -televisiosarja, jonka ovat luoneet Jonathan Nolan ja Lisa Joy. Se perustuu Michael Crichtonin ohjaamaan ja käsikirjoittamaan elokuvaan "Tappokone" ("Westworld") vuodelta 1973. Nolan ja Joy ovat sarjan vastaavia tuottajia yhdessä J. J. Abramsin, Jerry Weintraubin ja Bryan Burkin kanssa. Sarjan ensimmäinen jakso esitettiin HBO:lla 2. lokakuuta 2016.


title: Westworld

text: Sarja sijoittuu futuristiseen westernaiheiseen teemapuistoon Westworldiin, jonka asukkaat ovat androideja joita kutsutaan ”isänniksi”. Westworld tarjoaa sen varakkaille vierailijoille mahdollisuuden tehdä mitä he ikinä haluavatkaan ilman pelkoa loukkaantumisesta tai kuolemisesta.


title: Westworld

text: "Westworldin" toinen kausi tilattiin marraskuussa 2016, ja se esitettiin vuonna 2018.


title: Westworld

text: "Westworld" perustuu vuonna 1973 julkaistuun Michael Crichtonin ohjaamaan "Tappokone" ("Westworld") elokuvaan ja sen 1976 julkaistuun jatko-osaan "Tuleva maailma" ("Futureworld").


title: Westworld

text: Warner Bros. on ollut halukas tekemään "Westworld" -sarjan 1990–luvulta lähtien, mutta vasta vuonna 2011 projektia saatiin vietyä eteenpäin. Jerry Weintraub sai HBO:n tilaamaan pilottijakson sarjasta, jonka jälkeen hänen avukseen palkattiin Jonathan Nolan ja käsikirjoittaja Lisa Joy.


title: Westworld

text: Elokuussa 2013 HBO vahvisti tilanneensa sarjasta pilottijakson. Marraskuussa 2014 HBO ilmoitti tilanneensa ensimmäisen kauden "Westworld" sarjasta.


title: Westworld

text: BO tilasi toisen tuotantokauden marraskuussa 2016 ja se esitettiin vuoden 2018 aikana. Toukokuussa 2018 HBO vahvisti tilanneensa kolmannen kauden sarjalle.


title: Ainasjärvi

text: Ainasjärvi on Pirkanmaalla Lempäälän Nurmissa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ainasjärvi on osa Pyhäjärven lähialuetta.


title: Ainasjärvi

text: Järven pituus on 200 metriä, leveys 100 metriä ja sen pinta-ala on 1,2 hehtaaria. Se sijaitsee metsämaaton rinteessä olevassa painaumassa. Siihen ei laske ojia, mutta sen laskuoja lähtee eteläpäästä ja juoksee kaakkoon päin yli 600 metriä laskien Siisjärveen. Ojan varrella sijaitsee pelto, jonka kuivatusvedet kerääntyvät ojaan. Järven rantaviivan pituus on 450 metriä. Ranta on soistunutta metsää. Suon reunaan jyrkkään rinteeseen on rakennettu vapaa-ajan asunto, jonne johtaa metsätie Nurmista.


title: Ainasjärvi

text: Vuonna 1855 julkaistussa Kalmbergin kartastossa järven nimi kirjoitettiin ”Oinasjärvi” . Järvellä oleva vapaa-ajan asunto ei näy vuoden 1991 peruskartassa, joten se on uusi.


title: Perovskiitti-kiderakenne

text: Perovskiitti-kiderakenne on kiderakenne-tyyppi, joka määritellään sillä, että se on samanlainen kuin perovskiitti-mineraalilla. Samantyyppisen kiderakenteen omaaminen määrittää myös perovskiitti-mineraaliryhmän.


title: Perovskiitti-aurinkokenno

text: Perovskiitti-aurinkokenno on aurinkokennotyyppi, jossa on perovskiitti-kiderakenteinen valoa sieppaava osa. Vuonna 2016 perovskiittikennot ovat vasta peruskehitysvaiheessa. Tutkimusolosuhteissa on saavutettu 20,3 prosentin hyötysuhde.


title: Toivolanlammi

text: Toivolanlammi on Pirkanmaalla Vesilahden Narvassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Toivolanlammi on osa Pyhäjärven lähialuetta.


title: Toivolanlammi

text: Lammen pituus on 450 metriä, leveys 150 metriä ja sen pinta-ala on 7,1 hehtaaria. Se on syntynyt viiden mäen keskelle noin 500 metriä Pyhäjärven rannasta. Lampi sijaitsee peltojen keskellä ja sen lähiympäristö on joutomaata. Siihen laskee joitakin ojia, joista kaksi on merkittäviä. Lammen eteläpuolen suolle laskee Huhkamonkolun kautta ja sen eräs haara on Mälittyjärven laskuoja ja toinen nimettömän lammen laskuoja. Toinen oja eli Viraanoja laskee idästä saostusaltaaseen ja se ulottuu Haapasenkulman taakse. Lammen rantaviivan pituus on 2,3 kilometriä eikä rantavyöhykkeellä sijaitse nykyään rakennuksia. Lammen ympäristön vesistöjärjesteyistä näkyy paljon merkkejä kuten lammikoita ja kaivettuja ojia. Lampi on matala ja se on kasvamassa umpeen. Avovettä esiintyy vain ajoittain.


title: Toivolanlammi

text: Vuonna 1959 julkaistussa peruskartassa lampi on piirretty kaksiosaiseksi niin, että luoteisosa rajautuu tuikasti Koivistalholta tulevaan tiehen. Vain Viraanoja on kaivettu umpeenkasvaneen lammen avoveteen asti. Etelästä laskeva oja päättyy suon laitaan. Vuosien 1980 ja 1991 kartoista huomaa, että kosteikon vesistöjärjestelyissä on monia vaiheita ja pohjoisrannalla oleva rakennus on ollut lyhytikäinen.


title: Matti Myrsky

text: Matti Juhani Myrsky (18. toukokuuta 1953 Helsinki – 29. syyskuuta 2016 Joensuu) oli suomalainen oikeustieteilijä. Hän oli Itä-Suomen yliopistossa Joensuussa vero-oikeuden professori vuodesta 1998.


title: Matti Myrsky

text: Urallaan hän työskenteli muun muassa korkeimmassa hallinto-oikeudessa, Suomen Akatemian tutkijana, Helsingin yliopistossa, Turun yliopistossa ja Vaasan yliopistossa.


title: Matti Myrsky

text: Hän oli myös oikeustieteiden laitoksen johtajana vuosina 1998–2005 ja Joensuun yliopiston muutoksenhakulautakunnan puheenjohtajana vuodet 1998–2001.


title: Vähäjärvi (Vesilahti)

text: Vähäjärvi on Pirkanmaalla Vesilahden Suomelassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vähäjärvi on osa Pyhäjärven lähialuetta.


title: Vähäjärvi (Vesilahti)

text: Järven pituus on 1,7 kilometriä, leveys 250 metriä ja sen pinta-ala on 32 hehtaaria. Se on syntynyt samaan kalliomurrokseen kuin siihen viereen työntyvä Pyhäjärven Alhonselän Suomelanlahtikin. Etelästä järveen rajautuu korkeat moreenimäet ja pohjoisesta peltomaat. Lahden rantaan on laskuojalla Lihmonojalla matkaa vain 350 metriä. Vähäjärveen laskee Rimminsuolle kaakosta Rimminoja, johon yhtyy pelto-ojia pieneltä valuma-alueelta. Pohjoisesta laskee lyhyt pelto-oja rantapelloilta. Järven rantaviivan pituus on 3,9 kilometriä. Rannat ovat soistuneet ja järvessä ei vesikasvillisuuden takia ole enää avovettä . Järven lähiympäristössä sijaitsee toistakymmentä maatilaa. Vapaa-ajan asuntoja vain kaksi pohjoisrannalla. Järven länsipään ohittaa seututie 301, joka johtaa Narvaan.


title: Vähäjärvi (Vesilahti)

text: Järvi ja sen lähirannat on merkitty lintujen osalta luonnonsuojelualueeksi.


title: Vähäjärvi (Vesilahti)

text: Järven ja Lihmonojan vedenlaatua on tutkittu vuosina 2000, 2005 ja 2009. Vesi on tummaa, kohtalaisen humuspitoista, sameaa ja erittäin ravinnepitoista. Järvestä purkautuvan veden fosforipitoisuus oli erässä talvinäytteessä 520 mikrogrammaa litrassa vettä (µg/l) ja typpipitoisuus 2 620 µg/l. Toisessa loppukesän vesinäytteessä fosforia oli 81 µg/l ja typpipitoisuus 770 µg/l. Jo alimmilla pitoisuuksilla järvi luokiteltaisiin erittäin reheväksi järveksi. Korkeammat arvot vastaavat yleisesti kunnalliselta vedenpuhdistamolta vesistöön johdetun veden pitoisuuksia. Vesi oli sekä talvi- että loppukesän mittauksissa lähes hapetonta. Vesikasvillisuus varjostaa vettä tehokkaasti eikä sen vuoksi leväkukintoja esiinny. Pinnasta liukenee veteen uutta happea ja katiskalla saa järvestä satunnaisesti kalaa, joka nousee sinne Pyhäjärvestä. Ravinnetilanne on seurausta hajakuormituksen pitkästä vaikutuksesta. Osa ravinteista kumpuavat sisäisenä kuormituksena sedimenteistä, koska hapettomissa olosuhteissa pohjaan kerrostuneet ravinteet liukenevat takaisin veteen. Järven virkistyskäyttöluokitus on kesäisin välttävä ja talvisin huono.


title: Vähäjärvi (Vesilahti)

text: Järvi on käytännössä valuma-alueensa peltojen laskeutusallas. Se ei kuitenkaan vähennä Alhonselän kuormitusta, koska Vähäjärvi tuottaa veteen itse niin paljon ravinteita lisää. Järven kunnostus on taloudellisesti mahdotonta. Siihen voisi kuitenkin ruopata vesilinnuille avoveden alueita, jotta sen virkistysarvo lintujärvenä kohentuisi.


title: Koomikkojen kuningas

text: Koomikkojen kuningas ("The King of Comedy") on Martin Scorsesen ohjaama yhdysvaltalainen musta draamakomedia, jonka on käsikirjoittanut Paul D. Zimmerman. Elokuvan pääosia esittävät Robert De Niro, Jerry Lewis ja Sandra Bernhard.


title: Koomikkojen kuningas

text: Elokuvassa epämiellyttävä nimikirjoitusten kerääjä, stand up -koomikoksi epätoivoisesti pyrkivä Rupert Pupkin (De Niro) kidnappaa ahdistuneen ja eristäytyneen televisioviihdyttäjän Jerry Langfordin (Lewis) uraansa edistääkseen. Avukseen hän saa pakkomielteisesti kohdettaan fanittavan naisen (Bernhard), ja lunnasvaatimuksena hän esittää mahdollisuuden saada esiintyä Langfordin showssa. Tämä toteutuukin, ja Pupkinista tulee kuuluisa.


title: Koomikkojen kuningas

text: "Koomikkojen kuningas" ei aluksi menestynyt oudon aihevalinnan ja epämiellyttävän päähenkilönsä takia, mutta on sittemmin noussut arvossa. "Video-oppaassa" vuodelta 1994 Kati Sinisalo luonnehti elokuvaa tähtikultin, viihteen, idolien ja fanien julmaksi kuvaukseksi, mustaksi elokuvaksi tyhjästä elämästä ja sen tyhjistä täytteistä. Hän antoi elokuvalle täydet viisi tähteä, mikä vastaa sanallista arviota ”elämää suurempi elokuva”.


title: Koomikkojen kuningas

text: Elokuva ei saanut yhtään Oscar-ehdokkuutta, mutta Cannesissa Scorsese oli siitä ehdolla Kultaisen palmun saajaksi. Brittiläisessä Bafta-palkintogaalassa "Koomikkojen kuningas" sai viisi ehdokkuutta, joista käsikirjoittaja Paul D. Zimmerman voitti palkinnon käsikirjoituksestaan.


title: Koomikkojen kuningas

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Koomikkojen kuninkaan" kaikkien aikojen sadan parhaan komedian listalla jaetulle sijalle 100.


title: Klooritetrasykliini

text: Klooritetrasykliini eli aureomysiini (CHNClO) on tetrasykliineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina.


title: Klooritetrasykliini

text: Klooritetrasykliini on huoneenlämpötilassa kirkaankeltaista kiteistä ainetta. Yhdiste liukenee vähäisessä määrin veteen ja hieman etanoliin, asetoniin, etyyliasetaattiin ja bentseeniin. Klooritetrasykliini ei liukene dietyylieetteriin. Yhdiste voi hajota valon vaikutuksesta. Klooritetrasykliini on optisesti aktiivinen yhdiste ja sen ominaiskiertokyky metanoliliuoksessa on -275.


title: Klooritetrasykliini

text: Ensimmäisen kerran klooritetrasykliinin eristi B. M. Duggar vuonna 1945 "Streptomyces aureofaciens"-kannasta ja se on ensimmäinen eristetty tetrasykliineihin kuuluva yhdiste. Yhdisteen rakenteen selvitti Robert Burns Woodward ryhmineen vuonna 1952. Klooritetrasykliinin biotekninen tuotanto laajassa mittakaavassa alkoi 1948. Nykyäänkin yhdistettä valmistetaan bioteknisesti "S. aureofaciens"-sädesienen avulla.


title: Klooritetrasykliini

text: Klooritetrasykliinin antibioottiset vaikutukset perustuvat muiden tetrasykliinien tavoin siihen, että se sitoutuu bakteerien ribosomiin ja estää bakteerien proteiinisynteesin. Aine on laajakirjoinen antibiootti ja se tehoaa grampositiivisiin bakteereihin, mykoplasmaan ja eräisiin gramnegatiivisiin bakteereihin. Monet gramnegatiivisista bakteereista ovat klooritetrasykliinille resistenttejä. Nykyään klooritetrasykliiniä käytetään ihmislääketieteessä lähinnä silmä- ja ihotulehdusten hoitoon.Eläinlääketieteessä klooritetrasykliiniä käytetään sikojen, lehmien, hevosten ja lampaiden bakteeritautien hoitamiseen ja ehkäisyyn ja sitä voidaan lisätä muun muassa eläinten rehuun.


title: Mercedes-Benz X-sarja

text: Mercedes-Benz X-sarja on Mercedes-Benzin vuodesta 2017 lähtien valmistama lava-automalli. X-sarjan konseptimalli esiteltiin Tukholmassa lokakuussa 2016. Tuotantomallin ensiesittely oli Kapkaupungissa heinäkuussa 2017. Auto perustuu samalle perusrakenteelle kuin Nissan Navara ja Renault Alaskan.


title: Mercedes-Benz X-sarja

text: Vuoden 2017 Euro NCAP -kolaritestistä X-sarja sai tulokseksi täydet viisi tähteä.


title: Yvan Delporte

text: Yvan Delporte (24. kesäkuuta 1928 Saint-Gilles, Bryssel – 5. maaliskuuta 2007 Bryssel) oli belgialainen sarjakuvakäsikirjoittaja ja "Spirou"-sarjakuvalehden päätoimittaja vuosina 1955–1968. Hän osallistui useiden "Spiroussa" esiintyneiden sarjakuvahahmojen luomiseen, joista tunnetuimpia ovat Niilo Pielinen ja Smurffit.


title: Yvan Delporte

text: Delporte aloitti uransa vuonna 1945 Dupuis-kustantamon lehtikuvaajana, mistä hän siirtyi pian "Spirou"-lehdessä julkaistujen amerikkalaisten sarjakuvien kääntäjäksi. Vuonna 1949 hän pääsi käsikirjoittamaan Eddy Paapen piirtämää "Jean Valhardi" -sarjaa. Vuonna 1955 Delporte nimitettiin "Spiroun" päätoimittajaksi. Hän onnistui luomaan lehden piirtäjille entistä voimakkaamman ryhmähengen ja kokeili monenlaisia uusia ideoita, kuten lehden keskiosaan liitettyjä taskukirjoja. Delporten kaudella "Spiroun" piirtäjiin kuuluivat muun muassa André Franquin, Morris, Peyo, Will ja Maurice Tillieux. Uusina työntekijöinä Delporte palkkasi muun muassa Jean Roban, Jidéhemin, Lambilin, Berckin, Raymond Macherot’n, Louis Salvériusin, Eddy Ryssackin, Marcel Remaclen, Lucien De Gieterin ja lehden ensimmäisen naispiirtäjän Claire Bretécherin. Delporte suhtautui kuitenkin suurpiirteisesti "Spiroun" talousasioihin, joten johtokunta erotti hänet päätoimittajan tehtävistä vuonna 1968, mitä pidetään lehden kultakauden loppuna. Delporte jatkoi sarjakuvien käsikirjoittamista "Spirouhun" ja lukuisiin muihin ranskankielisiin sarjakuvalehtiin aina 1990-luvulle asti. Hän toimitti vuonna 1977 "Spiroun" liitteenä julkaistua "Le Trombone Illustré" -nimistä aikuisille suunnattua satiirista sarjakuvalehteä, joka lakkautettiin muutaman numeron jälkeen sen sopimattomana pidetyn sisällön vuoksi.


title: Yvan Delporte

text: Delporte kehitti Niilo Pielisen ("Gaston Lagaffe") hahmon yhdessä piirtäjä André Franquinin kanssa vuonna 1957. Hahmo sai nimensä Delporten Gaston-nimisen ystävän mukaan ja Niilon tapa tuoda eksoottisia eläimiä työpaikalleen on peräisin Delportelta itseltään. Franquinin sarjakuvien ohella Niilo esiintyi usein myös Delporten "Spirouhun" laatimissa pääkirjoituksissa, jotka olivat kertovinaan lehden toimituksen elämästä kulissien takana. Delporte keksi myös antaa Peyon kehittämille smurffeille vuonna 1959 oman sarjan, johon hän käsikirjoitti useita tarinoita. Delporte ja Peyo käsikirjoittivat yhdessä animaatioelokuvan "Smurffit ja noiduttu huilu" (1975). Delporte toimi myös 1989 perustetun Smurffi-sarjakuvia sisältäneen "Schtroumpf!"-lehden toimittajana. Franquinin mustan huumorin sävyttämä sarjakuva "Mustat sivut" sai alkunsa Delporten toimittamassa "Le Trombone Illustréssa" 1977 ja Delporte kirjoitti siihenkin useita vitsejä. Muita Delporten käsikirjoittamia sarjakuvia olivat muun muassa Peyon piirtämä "Benjamin" ("Benoît Brisefer"), Willin "Isabelle", Marcel Remaclen "Bobosse", Jean Roban "La Ribambelle", René Hausmanin "Saki et Zunie", René Follet’n "Les Zingari", Eddy Ryssackin "Nikke Ruori", Gérald Fortonin "Alain Cardan", Tenas’n "Onkr", Jidéhemin "Starter", Dino Attanasion "Bandonéon", Claire Bretécherin "Alfred de Wees" ja Frédéric Janninin "Arnest Ringard". Peyon kuoltua Delporte kirjoitti 1990-luvulla uusia "Johannes ja Pirkale" -seikkailuja, jotka piirsi Alain Maury. Kaksikielisenä Delporte teki yhteistyötä myös flaamilaisten ja hollantilaisten piirtäjien kanssa.


title: Yvan Delporte

text: Delporte tunnettiin eksentrisestä luonteestaan ja anarkistisesta huumoristaan. Hänen tunnusmerkkejään olivat muhkea parta ja suurella Y-kirjaimella kuvioitu villapaita. Vanhoilla päivillään hän muun muassa perusti muiden sarjakuvantekijöiden kanssa Boys Band (dessinée) -nimisen lauluyhtyeen ja kirjoitti musiikkinäytelmiä.


title: Mälittyjärvi

text: Mälittyjärvi eli Mälitty on Pirkanmaalla Vesilahden Onkemäen länsipuolella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Mälittyjärvi on osa Pyhäjärven lähialuetta.


title: Mälittyjärvi

text: Järven pituus on 500 metriä, leveys 100 metriä ja sen pinta-ala on 3,1 hehtaaria. Se on syntynyt kallioisten mäkien väliin Mälittyjärvenvuoren länsirinteen juurelle. Järveen on kaivettu lyhyitä suo-ojia ympäröiviltä soilta. Myös sen laskuoja on kaivettu oja, joka lähtee järven pohjoispäästä. Oja juoksee pohjoiseen ensimmäisten maatilojen peltojen läpi ja muuttuu Koivistalhon pelloilla johto-ojaksi, joka painuu sitten Huhkamonkoluun ja laskee Toivolanlammin rantasuohon. Järven valuma-alue on pieni ja veden laskennallinen viipymä on 79 vuorokautta. Järven rantaviivan pituus on 1,2 kilometriä. Länsirannat ovat soistuneita ja itärannat kovaa etsämaata. Järvi on autio ja sinne johtaa pohjoisesta polku.


title: Mälittyjärvi

text: Järven vedenlaatua on tutkittu ainakin vuonna 2001. Se on karuhko humuspitoinen metsäjärvi, jonka vesi on ruskean väristä, sisältää humusta ja on melko hapanta. Veden väriluku vaihtelee 140–170 mg Pt/l ja veden happamuustaso on talvella alle pH 6. Järvestä on silloin mitattu jopa arvon pH 5,5, mikä on useimmille kaloille liian matala arvo. Järven puskurikyky happamoitumista vastaan on kuitenkin välttävä. Veden fosforipitoisuus oli 15 mikrogrammaa litrassa vettä (µg/l) ja typpipitoisuus oli 450 µg/l. Järven happitilanne on häiriintynyt. Nämä ovat karun järven arvoja. Levän klorofylliä esiintyi vain 6,8 milligrammaa kuutiometrissä vettä (mg/m³). Talvella päällysveden happipitoisuuden kyllästysprosentti on laskenut arvoon 43%. Alusvedessä tilanne on yleensä heikompi ja sieltä on mitattu happipitoisuuksia 0,7 milligrammaa litrassa vettä (mg/l). Veden kemiallinen hapenkulutus on tutkimusten mukaan 31 mg/l eli suuri. Arvo johtunee humuksen määrästä vedessä ja se selittää hyvin hapen vähyyttä. Mälityn virkistyskäyttöluokka on tyydyttävän ja välttävän rajaoilla. Pahimmat ongelmat ovat hapettomuus, vedenväri ja happamuus.


title: Mälittyjärvi

text: Vuoden 1959 peruskartassa järveen oli kaivettu ensimmäinen suo-oja. Kartassa ei ole silloin merkitty länsirannan soita, mutta myöhemmissä kartoissa sitä on. Järven nimi kirjoitettiin karttaan vielä vuonna 1980 "Mälitty".


title: Do You Want To

text: Do You Want To on skotlantilaisen indie rock-yhtye Franz Ferdinandin kappale, joka julkaistiin ensimmäisenä singlenä yhtyeen toiselta albumilta "You Could Have It So Much Better" ja se nousi Britannian singlelistan sijalle 4. ”Do You Want To” -kappaleen musiikkivideon ohjasi Diane Martel ja se esitettiin ensimmäisen kerran MTV2-kanavalla 23. elokuuta 2005.


title: Love Illumination

text: Love Illumination on skotlantilaisen indie rock-yhtye Franz Ferdinandin kappale, joka julkaistiin toisena singlenä yhtyeen neljänneltä albumilta "Right Thoughts, Right Words, Right Action" 27. kesäkuuta 2013.


title: Love Illumination

text: Kappaleen musiikkivideon on ohjannut Tim Saccenti, ja se julkaistiin videopalvelu YouTubessa 24. heinäkuuta 2013.


title: Hydroksihapot

text: Hydroksihapot ovat karboksyylihappoja, joiden molekyyli sisältää karboksyyliryhmän (-COOH) lisäksi ainakin yhden hydroksyyliryhmän (-OH) myös molekyylin hiilivetyosassa. Tunnetuimpia, luonnossakin esiintyviä hydroksihappoja ovat maitohappo, omenahappo, sitruunahappo ja viinihappo. Monet hydroksihapot voivat esiintyä kahtena stereoisomeerina ja ovat optisesti aktiivisia.


title: Hydroksihapot

text:
Hydroksihapot voivat reagoida samoin kuin muutkin karboksyylihapot, mutta molekyylissä esiintyvän hydroksyyliryhmän vuoksi ne voivat reagoida myös alkoholien tavoin. Niinpä ne voivat muodostaa estereitä sekä alkoholien että toisten karboksyylihappojen kanssa. Samassa molekyylissäkin olevat karboksyyli- ja hydroksyyliryhmät voivat reagoida keskenään, jos ne ovat sopivalla etäisyydellä toisistaan. Tällöin syntyy eräänlainen molekyylinsisäinen esteri eli laktoni.
Muiden karboksyylihappojen tavoin hydroksihapot ovat heikkoja happoja. Kemiallisen rakenteensa vuoksi niissä voi kuitenkin syntyä molekyylin vetysidos hydroksyyliryhmässä olevan vetyatomin ja karboksyyliryhmässä olevien happiatomien välille Tästä seuraa, että karboksyyliryhmän protoni on heikommin kiinnittynyt, kun sama happiatomi, johon se on sitoututunut, osallistuu myös vetysidokseen. Tämän vuoksi monet hydroksihapot ovat happoina selvästi vahvempia kuin muut karboksyylihapot, eli niiden pKa on alempi. Esimerkiksi maitohapon (2-hydroksipropaanihapon) pKa on 3,86, kun taas propaanihapon pKa on 4,87.
Hydroksihapot voidaan jakaa seuraaviin ryhmiin:On myös hydroksihappoja, joissa hydroksyyliryhmiä on useita. Sellainen on esimerkiksi 2,3-dihydroksipropaanihappo eli glyseriinihappo.


title: Hydroksihapot

text:
Tunnetuimpia alfa-hydroksihappoja ovat:
Näistä muut paitsi maitohappo sisältävät molekyyleissään useamman kuin yhden karboksyyliryhmän, viinihappo myös kaksi hydroksyyliryhmää.


title: Hydroksihapot

text: Alfa-hydroksihappoja käytetään paljon kosmetiikassa, varsinkin ihon ryppyjen vähentämiseen tai huokosten puhdistamiseen tarkoitetuissa tuotteissa, sekä dermatologiassa.


title: Hydroksihapot

text: Monia alfa-hydroksihappoja esiintyy luonnostaan kasvikunnan tuotteissa, varsinkin hedelmissä, joiden mukaan ne ovat nimensäkin saanut. Maitohappoa taas esiintyy piimässä. Muutamat hydroksihapot esiintyvät myös solujen mitokondrioissa, joissa ne muodostavat sitruunahappokierron eri vaiheita. Joitakin niistä niistä käytetään myös elintarvikkeiden lisäaineina, ja niillä on seuraavat E-koodit:Yksinkertaisin beeta-hydroksihappo on 3-hydroksypropionihappo, OH-(CH))-COOH. Tähän ryhmään kuuluu myös salisyylihappo eli 2-hydroksibentsoehappo, jossa sekä karboksyyli- että hydroksyyliryhmät ovat kiinnittyneet bentseenirenkaan vierekkäisiin hiiliatomeihin.


title: Ernest Mandel

text: Ernest Ezra Mandel, käytti myös nimiä "Ernest Germain", "Pierre Gousset", "Henri Vallin" ja "Walter" (5. huhtikuuta 1923 – 20. heinäkuuta 1995) oli saksalais-belgialainen marxilainen ja trotskilainen vallankumousteoreetikko.


title: Ernest Mandel

text: Mandel syntyi Frankfurtissa ja osallistui Antwerpenissa trotskilaisen neljännen internationaalin toimintaan. Hänen vanhempansa Henri ja Rosa Mandel olivat Puolasta muuttaneita juutalaisemigrantteja, jotka olivat aiemmin vaikuttaneet Rosa Luxemburgin ja Karl Liebknechtin Spartakistiliitossa.


title: Helsingin Työväen Näyttämö

text: Helsingin Työväen Näyttämö oli helsinkiläinen teatteri, jonka historia alkaa 1916 perustetusta Seurasaaren ulkoilmateatterista. Teatteri toimi sittemmin eri puolilla Helsinkiä, Mustikkamaalla, Työväentalossa ja Vallilassa ja lopuksi Kirjatyöntekijäin liiton talossa. Vuonna 1922 seurueen nimeksi muuttui Työn Näyttämö. 1930-luvulla nimeksi palautettiin Työväen Näyttämö. Teatterin viimeiset esitykset olivat 1940-luvun alussa, mutta virallisesti sen toiminta päättyi 1945.


title: Helsingin Työväen Näyttämö

text: Teatterin toiminnassa oli mukana joukko kommunisteja, ja sosialidemokraatit erosivatkin siitä myöhemmin. Teatterin toimintaan kohdistui ajan oikeistolaisten voimien painostusta. Teatterin toiminnassa mukana olivat muun muassa Tapio Tapiovaara ja Nyrki Tapiovaara. Vaihtelevassa kokoonpanossa pysyvämpiä jäseniä olivat Hill Virtanen, Eino Kokkonen, Ludvig Korpi ja Yrjö Nykänen. Tapiovaarojen lisäksi teatterin vetäjiin kuuluivat Helmer Adler, Elvi Sinervo-Ryömä, Toini Aaltonen, Arvo Turtiainen ja Maija Savutie.


title: Carlos Checa

text: Carlos Checa (s. 15. lokakuuta 1972 Barcelona) on espanjalainen entinen ratamoottoripyöräilijä. Hän ajoi 500 kuutioisten ja MotoGP-sarjassa muun muassa Pons Racing ja Yamaha Factory Racing talleissa. Checa voitti Superbike mestaruuden kaudella 2011.


title: Carlos Checa

text: Checa aloitti uransa 1993 125 kuutioisissa, jossa hän ajoi yhden kilpailun ennen siirtymistään kesken kauden 250 kuutioisten sarjaan. Checa ajoi Daytona - Pit Lane tallin Honda RS250R pyörällä kuusi kilpailua. Hän sijoittui parhaimmillaan yhdeksänneksi FIM kilpailussa. Checa keräsi kauden aikana yhteensä yhdeksän pistettä ja sijoittui 23:ksi.


title: Carlos Checa

text: Kaudeksi 1994 hän siirtyi Givi Racing talliin, joka käytti Honda RS250 tehdaspyörää. Checa ajoi kokonaispisteissä kahdenneksitoista keräten 54 pistettä. Hän ajoi parhaimmillaan seitsemänneksi Yhdysvaltain kilpailussa.


title: Carlos Checa

text: Checa siirtyi kesken 1995 kauden 500-kuutioisten sarjaan Pons tallin mukana. Hän ajoi Honda NSR500 tehdaspyörällä viisi kilpailua loppukauden aikana. Checa ajoi maaliin kolmesti, joista kahdesti hän sijoittui seitsemänneksi Brasiliassa ja Argentiinassa. Checa saavutti yhteensä 26 pistettä ja sijoittui kokonaispisteissä kuudenneksitoista.


title: Kassinen

text: Kassinen voi tarkoittaa seuraavia:


title: Yamaha Factory Racing

text: Yamaha Factory Racing tai Yamaha Motor Racing on italialais-japanilainen ratamoottoripyöräilytalli. Se on Yamahan tehdastalli MotoGP-luokassa. Talli aloitti kilpailemisen 500-kuutioisten sarjassa kaudella 1999 ja on voittanut kuljettajien maailmanmestaruuden seitsemän kertaa. Sen päämaja sijaitsi aluksi Alankomaissa, jonka jälkeen kaudeksi 2002 se siirrettiin Italiaan.


title: Yamaha Factory Racing

text: Yamahan talli perustettiin muutama vuosi sen jälkeen, kun Wayne Rainey päätti ratamoottoripyöräuransa. Rainey oli voittanut Kenny Robertsin Marlboro Team Roberts Yamahan tehdaspyörällä kolme 500-kuutioisten maailmanmestaruutta 1990-luvun alussa, jonka jälkeen Yamaha kilpaili muun muassa Yamaha Team Rainey ja Yamaha Promotor Racing nimellä. Avauskaudella 1999 talli tunnettiin nimellä Marlboro Yamaha Team, jolloin kuljettajina olivat Max Biaggi ja Carlos Checa. Kaksikko ajoi tallissa kauteen 2002 saakka.


title: Yamaha Factory Racing

text: Biaggi ja Checa ajoivat viimeisen kautensa Yamahalla. Talli pisteissä se sijoittui toiseksi heti Hondan jälkeen. Biaggi sijoittui toiseksi pisteissä maailmanmestaruuden voittaneen Valentino Rossin jälkeen. Biaggi keräsi 215 pistettä, voittaen kauden aikana kaksi kilpailua ja ajoi kolmesti paalupaikalle. Checa sijoittui sitä vastoin viidenneksi 141 pisteellä. Hän oli parhaimmillaan kerran toinen ja ajoi samaisessa kilpailussa kauden ainoan paalupaikan.